Israel: Iran nih Israel a kah cun 'fak taktak in a tuar lai' | THE CHIN EXPRESS\nIsrael: Iran nih Israel a kah cun ‘fak taktak in a tuar lai’\nIsrael Prime Minister Benjamin Netanyahu nih tuni ah Iran ralrin a pek colh.\nIsrael Prime Minister nih, “kan nunnak lak ai timmi doh dingin fek tein kan dir. Lungṭhawng taktak le ralkap thazaang he kan dir. Israel a kan kapmi paoh cu an ruah phak lo tiangin an tuar lai,” tiah Jerusalem ah tuahmi conference ah a chim.\nIran nih tu zingka dei hlan ah missiles zun 22 in Iraq i US ralkap an umnak sakhan 2 a kah hnu ah Israel Prime Minister nih Iran ralrin a pek hi si.\nUS nih kan hnu zarh ah Iran ralkap bawi a thah ruangah Iran nih US a lehrulh i Israel a tlerh.\nIran nih cun “kan missiles nih US ralkap 80 a thah hna, hnu ah Israel ka kah ve lai” ati. Nain US cozah nih “kan ralkap a thimi an um lo” ati.\nPM Benjamin Netanyahu nih, “US nih a thahmi Iran ralkap bawi Qassem Soleimani cu sualnak ngei lo mi sawhsawh rel cawk lo a thattu pa asi. Ram tampi daihnak hrawktu, kum hrabu tam tuk chung tihnak, ngaihchiatnak le lungfahnak thlaici a vorhtu pa asi. Mah pinah, mah bantuk cu tam chinchin in tuah ai tim rihmi pa asi.\n“Iran nih Middle East le vawlei cung hmun zakip ah ralhrang thlahtu ah a hmanmi ralhrang-bawipa cu President Trump nih rianrang, ralṭha le sullam ngei tein a lehrulh caah President Trump hi kan lawmh awk asi.\n“Mah kong ahcun Israel nih fek tein US kan dirpi. America nih Israel nakin a ṭha deuhmi hawikom a ngei lo. Israel zong nih America nakin a ṭha deuhmi hawikom kan ngei lo,” ati.\nCharhchan: Times of Israel


Tulio Laimi Facebook Ah Lar Ngaimi ‘Testony Apps’ Ralrin A Herh – THE CHINLAND POST\nTulio Laimi Facebook Ah Lar Ngaimi ‘Testony Apps’ Ralrin A Herh\nTulio Laimi Facebook Ah Lar Ngaimi ‘Testony Apps’ Ralrin A HerhTCP Hakha: 2017 September| Atulio Online/Internet le Facebook chung ah lar ngaimi Application pawl an hung tam ngaingai. Hi Apps. pawl nih an nun khawhnak hnga ding caah host tuahnak ‘website’ an hun herh. Cucu ‘website’ pawl hmang cun, a bik in Facebook ads., le post ah chiah tik ah khulrang in hmuh awk ah an hung lang.\nAn nung! Facebook a um hlan hrimhrim ah, hi bantuk Apps pawl hi an rak um cang, Google group pawl zong ah thlah le share a rak si theo. Cucu, an nun khawhnak ahcun, ‘database’ silo ah ‘data center’ an ser. Cu an sermi data center (thil fimnak) cu humhimnak tha tein tuahlo mi a si ahcun, cucu pumpak caah tihnung ngaingaimi tiang a phan kho. A bik in, tulio Internet ah a kai taktakmi pawl felfai tein an tuahlomi Apps. pawl hi an si.\nFacebook app pakhat simi TestOny hi tulio ah a lar ngaingai. A bik in, hihi Facebook hmangmi caah sermi Apps phun khat a si. Nuamnak menmen in tuahmi khi a si. Ahopoah nih fawite in ser khawhmi Apps khi a si ko. Cucu, “fun and entertainment purpose only” timi tang in an sermi a si.\nHihi na tuah khawhnak ahhin zeidah na tuah herh ti si ahcun, App nih na Facebook ID luhding <login> an fial lai. Cucu, na pumpak Facebook account in na luh a herh. Cun, biahalnak kha na hmeh lai i, a bialehnak kha na kal than lai. Cuhnu, na Facebook profile kha analyse a tuah lai i, cu hnu ah a result a rak chuak lai. Hihi Computer thiamhleisang nih, “algorithm” in tuahmi a si an ti.\nCucaah, na wall ah lang hlah seh, tuah ti hlah ning na ti a si ahcun, TestOny App zawn ahkhan hmet law, “Hide all from testony.com app” timi na hmeh khawh.\nA ruang cu, Facebook le online, internet cung ah na chiahmi thil biapi, data, password pawl kha an lak khawh. Cun, ka facebook an ka heck, keimah silo in, an lut timi a um pah theo fawn! Cucaah, a canhlan ah ralrin a tha! Online le Cyber hi a that tuk ko lio ah ralrin zong a rak herh ve….\nPrevious Rian Kawlnak Ah A Tha Bikmi Website Phun 10\nNext 2018 Kum Caankarlak Thimnak Tuahdingmi Ah Chin Ramkulh In MP Thutdan Pahnih Aa Tel


Ralrin Taktak Hau Cang. Corona Virus Hri Lengmi Kongah US Thiamsang Pawl An Lung Rethei Tuk Cang – Chin World News Evening\nRalrin Taktak Hau Cang. Corona Virus Hri Lengmi Kongah US Thiamsang Pawl An Lung Rethei Tuk Cang\nMarch 12, 2020 Salai Van Thawngpang\nTuchun Coronavirus Update: US ah coronavirus in minung 32 an thi cang. Zawtnak rungrul a ngeimi minung 1039 an si. Washington State lawngah minung 19 an thi. State 34 ah zawtnak rungrul an hmuh. Stock market a tla. Khualtlawn, meting, conference tibantuk tampi cancel a si. Zung a kharmi le sianginn a kharmi zong an um. Europe ram in US luhnak innka ni 30 chung khar chung a si.\nRarin Ding: 1. Na kut thiang tein ttawl lengmang. Kut ttawl hi khamhnak tha bik a si. 2. Kan taksa kua chung in a lutmi si caah na hnar kua, na mit, le na hnakhaw tongh lo izuam. Rawl ei hrimhrim ah kut in ei lo ding. 3. Mi kut tlaih hrial khawh izuam. A herh lo ah mi tak tongh lo ding. 4.Shopping kal, puai kal iranril hau. Leng na chuah i na kir le cangka na kut chapiat in thiang tein ttawl lengmang ding A herh lo ahcun leng chuah lo ding a si lai. Na cawpit na hathio i, na tak a linh ahcun sibawi i piah colh ding. Coronavirus hi ttih tuk ding a si lo i, ngamh tuk ding zong a si lo. Iralrin poah a tha. Salai Lairamthang\nBiapeh: COVID-19 ruangah America zong a lungrethei taktak cang. Kum 1918 hrawngah a rak cangmi Spanish Flu rai a rak um lio ahhin vawleicungah minung million 50 in milion 100 kar an rak thi. Cu bantuk dirhmun hna kan phan sual lai, tiah health experts pawl an thinphang tuk cang. Cucaah a cunglei langhter mi hna khi zulh khawh peng i zuam cio hna usih.


Indonesia ram ah Thil mak a tlung – The Cherry Par\nIndonesia ram ah Thil mak a tlung\nIndonesia ram hi Pathian thin hunnak le a dantatnak an ingtuar a si men hnga maw? Aruangcu, an rampi ah thil a cangmi hna hi, ningcanglo deuh a si kolo maw tihi ruahlo awk a ttha hrim loh. Khrihfa diktak, Pathian minung pahnih thonginn ah, cozah nih an rak thah bal hna. An sining konglam zoh tuah hna u sih. Nizan naite ah Indonesia ram i, vanlong a tlaknak ruangah minung 62 an rak thi, culakah hngakchia zong an i tel caah fak khunin vawileipi a hninh. An mitthli hmanh ahul thlu dih hlan ah, an ram nih tihnung tukmi ngeihchiatnak pam an ton tthan caah kum 2021 hi cu an kumvui a chiat kum a si ko rua tiah vawleipi nih a ti.\nIndonesia thlang lei Sulawesi Tikulh (Island) ah, tihnug tukmi Li-hninhnak a chuah caah inn le lo tthatha tampi a hrawh hna i, mithi ruak 34 an hmuh cang hna i, mithi dangzong an um len rih ko lai tiah nawlngeitu nih nizan friday ah khan a chim. Hithil a can hi, nizan tihni friday ah Indonesia local time zing 2:18 hrawngin ai thawk i, lihninh a fah ning hi, magnitude 6.2 hrawng a si i, minung 600 hrawng nih hliamfaakngai an tuar tiah, U.S. Geological Survey nih a chim. Hi hmun lila ah, nizan tihni Thrusday ah khan, magnitude 5.9 hrawng a cakmi Li a rak i hnin cang i, inn le lo tam-ialte a hrawh hna nan a thi mi le a tlaumi cu an um hraw loh tiah Indonesia’s National Disaster Mitigation Agency lei nih an langhter chap.\nAn Thil tonmi cheuhat hna, Kum 2004 lioah Sumatra timi Li-hninhnak magnitude 9.1 hrawng a cakmi nih India thlang lei rili tiang a rak den hna ruangah minung 230,000 hrawng an rak thi hna i minung tam taktak sinah paam a rak tlung. Mahlio ah hin, a thi mi lakah Indonesia minung an tam cem. Kum 2018 lioah, magnitude 7.5 hrawng a cakmi Li-hninhnak nih Indonesia ram Palu Sulawesi hmun minung hna cu a rak den tthan hna i, minung 4000 fai a rak thah hoi hna. Kum 2004 lioah fligh 538, vanlong zong Indonesia khualipi Jakarta in a zuan cuahmah lioah a rak tla i, minung 25 an rak thi. Kum 2014 lioah, Indonesia ram ah a zuang liomi Air Asia vanlong minung 162, a phurmi zong, an dihlek tein an rak thi dih hna. Kum 2018, October 29 lioah, minung 189 phurmi Indonesia Lion Air Plane nih pam an rak ton caah an zatein an rak thi dih.\nPathian riantuanmi minung pahnih an rak thah ning cang. Austrialan minung pahnih Andrew Chan le Myuran Sukumaran hna cu, an mah pumpak chawlehnak ah rithai-si tthalo kg. 8 leng ( Heroin ) cu Indonesia ram luhpi dingin an ra i, airport ah an rak tlaih hna ( An hawi le cheukhat he). Hi thil a can hi, kum 2005 lioah khan a si i, Indonesia thonginn ah kum 20 chung thongtla dingin biaceih an rak si. Can a kal lengmang i, thonginn chungah an pahih tein hrintthannak an tingco. An hrintthan le cangka tein, thonginn chungah biatak tein Pathian rian tuan hram an i thok colh. Cutikah, thonginn chung hrimhrim ah thongthla vemi mitam pinih hrintthannak zong an tingco hna i, mitampi nih tipil ingnak zong an rak ngei hna caah Indonesia Khrihfa cheukhat hna he, thongin ah Jail Ministry tiin ministry min bunhin Pathian rian an tuan hna. Hi hna pahnih Andrew le Myran hi, Pathian nih mak taktak in thluaachuah hna caah Thonginn congtu rakkap bawi cheukhat hna zong nih Pathian min an rak thangtthat taktak bal.\nSihmanhsehlaw, can a kal lengmang i, kum 10 chung thong thlak an si hnu ah, Denpasar District Court biachahnak in, an pahnih tein execution by firing squad timi meithal kah i, thi dingin cunglei court nih biachahnak an rak tuah tthan. Cutikah Australia cozah lei sihni ( lawyer) hna he an chung le nih hehchet tiah thih biaceihnak chungin an luat khawhnak hnga khua an khang hna i, ram hruaitu veve tiang bia ruahnak zong an rak ngei hna. Indonesia ram khrihfa hruainak comunity vialte komhin, a cozah sinah an luat khawhnak hnga nawlnak zong an rak tuah len ve ko hna. Sihmanhsehlaw, an duh ningin thil a rak kal khawhlo caah cunglei biachah ningin meithal he kah (thah) an rak si.\nIndonesia ram khrihfa tampi nih an rak tuar taktak ko, hi hna pahnih Andrew Chan le Myuran hna an ruak cu an rak lak i, Indonesia thlanmual ah hlunghlai taktakin vui an rak si. Andrew Chan le Myuran hna hi, meithal in kah i thah an site lainak, ni 2 duh ah thawng an rak thanh hna i, an pahnih tein Bawipa ahcun kan i lawm zungza lko lai tiah nih bu tein ralkap bawi pawl cu, bia an rak leh hna.\nThah dingin an rak hruai lio hna ah hin, Angki rang an i hruk veve i, Amazing grace timi hla khrihfa hlabu chungta kha, thangtuk lem loin an rak sak pah ziahmah i, meithal in kah an si lai ah, an mit cu puan rang he temchih ( tuam ) an rak duhlo, meithal he an kan kaptu mithmai hi zoh chih kan duh e tiah, an ti caah, an hmai cu tuam ( khuh) a rak si loh. Cu ticun, thihnak cu, raltthatnak he thihnak nih a tei khawh lomi zumhnak he, an nunnak cu a rak dih. Thihnak cu nun hramthoknak a si ti kha, an rak i fiang taktak ko rua. Note: An konglam hna hi a tawnfiannak in tial mi a si. Bichap; Indonesia ram cu 27 million hrawng minung ummi an si i, Islam biaknak atthawn taktaknak ram zong a si. Khrihfa biaknak hi 7.6 hrawng an si ve tiah Wikipedia nih a langhter. Credit: Isaac VanBawi Thang\n← Biden 100 Days Plan le Coronavirus Rescue Plan\nJoe Biden nih lih in a vuikhatnak President cu a co ve →


KHAH BIAHALNAK A TUAH CANG HIH ZEITINDAH NAN RUAH CIO? – The Chinlung Post\nJune 30, 2020 admin Chin 0\nNa ruat bal ve maw dik? CNLD chairman pathum nih anmah tein chairman sinak an i lak lio ah ‘zoh ai dawh lo, party member or EC nih chairman pakhat lawng thim awk a si, Chin miphun aiawh ding pei kan si cu’ timi ruahnak an ngei hnga lo maw?Chairman lawng si lo, secretary pathum zong chairman pathum nih anmah duhmi minung an thim rih hna, an zumh bikmi an tapeh cio an thim hna.\nPhundang chim ahcun, mibu pakhat nih anmah duh ning tein ‘Chin’ timi min ai telmi party CNLD an ser. Mipi lei in zeibantuk hnatlakpinak mandate hmanh a um lo, mandate lak zong an rak i tim lo, caan a um lo zong a si lo.Peng 9 kan um i peng khat ah EC 10 cio a si ko hnga.Pengkip EC cu khuate kip party hotu hna nih thim awk a si ko. Peng kip EC nih party lutlai chairman le secretary thim awk a si. Mah pawl hi CNLD nih pakhat hmanh an tuahmi a um lo.\nParty an ser lio ah CNLD cu ‘kanmah ta’ an ti, nain atu thimnak election caan belte ah cun ‘Chin miphun party’ an ti than. An i thleng leklek. An tlin ah cun cozah lutlai rian i phawt tikah ‘kanmah party a si, kanmah nawl’ an ti than te hnga.Pengkip EC kha an tapeh lawngte an tuanter hna tik ah candidate thim caan ah zohchia in an buai tawn. 2017 ah mipi nih Salai Ceu Bik Thawng cu Pi Zatlem nakin a let in an rak uar deuh, nain EC vote thlak tikah Pi Zatlem nih a tei diam.\nAtu zong ah Salai CBT le LMC an i cuh hoi, nain Thantlang EC pawl cu LMC a tapeh lawngte an si caah Salai CBT nih a tei kho lo. Cutikah Salai CBT cu a lungdong i thimnak luh lo ding biachahnak a tuah than. Lungfah awk ngai cu a si.Biafak deuh in chim ahcun ‘democracy le federal kan aupi’ an ti nain anmah party chung chairman le candidate thimnak belte ah cun ‘aa-na-sin dictator’ system an hman.\nCucaah, mibu pakhat nih anmah duh ning in an ser i Chin mipi hnatlakpinak mandate zong a ngei lomi CNLD hi Chin miphun party tiah auh awk a tlak rih lo tiah kei nih cun ka hmuh, anmah party lutlai zong nih ‘Chin miphun party’ tiah an auh ngam awk a si lo ka ti. Na ruat bal ve maw dik? Salai Lung Thli Tum.


Kut A Ngeilo Mi Mg Ye Naing Taanghra A Domh Ve Cang - THANGLAWI\nKut A Ngeilo Mi Mg Ye Naing Taanghra A Domh Ve Cang\nAyeyarwaddy ramtthen, Pathein khayaing, Kyaung Gung peng Gun Kyi khuate ah ummi Mg Ye Naing hi a chuahka ah kut ngeilo in a rak chuak mi a si. Kut a ngeih lo buin ca aa zuam peng i a tu 2018-2019 ca cawn kum ahcun tanghra kai dingin sianginn ah ap a si ve cang.\nMg Ye Naing a nu le a pa hi kuli rian a um chom mi poah a ttuan mi an si i an fate fimcawnnak caah tiin an rianttuan mi ahcun zaanghlei an cawi ve. Mg Ye Naing hi a chuahka teiin kut ngeilo mi a si caah a ke in ca a ttial mi a si. Tangkua voikhat a sungh mi dah tilo cu a dang cataang cu tluang tein a awng dih ve hna.\nKyaung Gung peng Gun Kyi khuate in meng 4 hrawng aa hlatnak Pan Ta Naw peng Inn Mah khua high school sianginn ah nulepa nih sianginn an chiah ve hi a si i a pa nih cycle in a va thlahdon tawn. 2018 June thla ni 1 in khan cuka sianginn ah ca a cawng ve cang i a sianginn lei herhhai sanh le chuah cu sayamah te le a kai tti hawi pawl nih an tuah piak tawn pinah amah dang tein cabuai le tthutdan zong an chiah piak rih.\n← Palik Pa Nih Camipuai Phitnak ID A Va Lak Pimi Singngakchia Pa Kha Camipuai A Sung\nA Fapa Puak Pahin Tungbingka(Tricycle) A Mawng Mi Pa Bawmhnak A Hmu →


ralkap tuan dingah ready kan si tiah kawlram hlasakthiam minthang cheukhat nih an ti uar an um taktak – Onlinenungak\nralkap tuan dingah ready kan si tiah kawlram hlasakthiam minthang cheukhat nih an ti uar an um taktak\nUar an um kho tuk e, bia tak tein thi a lin cang zei tluk in dah mipi an lung a fah in an thi a lin cang mu. “Pyitaungsu hluttaw aiawhtu, CRPH nih mipi vengtu ralkap an dirh ahcun mipi ralkap tuan dingah ready kan si tiah kawlram hlasakthiam minthang cheukhat nih an ti”. 1. Ra Zar Ni 2. Yan Yan Chan 3. Kaung Kaung 4. May Kyi 5. Chan Myae Mg Cho.


Maw Kathin, Mah Tluk I A Thi Cang Ding Mi A Tlangval Pa A Nunnak A Chanhchuah Hlei Hlei Ah A Cung I Thil A Tlung Mi Cu A Fak Hringhran Ko Mu – HRINGDILDEL LAIRAM\nMaw Kathin, Mah Tluk I A Thi Cang Ding Mi A Tlangval Pa A Nunnak A Chanhchuah Hlei Hlei Ah A Cung I Thil A Tlung Mi Cu A Fak Hringhran Ko Mu\nJanuary 27, 2022 January 27, 2022 admin\t0 Comments\nKal a tha lo mi a tlangval pa cu dawtnak thinlung le zawn a ruah nak taktak he pakhat khat a cang sual lai ti phan bu tein a kal khat lei kam te cu a hlut. Sinain, a tlangval pa nih cun hitluk in a rak daw le a rak zawnruat tu a nungak cu fanngai in a rak hlen diam i a kaltak diam ai a pawi tuk hringhran. Tiktok video chung i ai zeih mi video te kha ka rak langh ter. A mah hi 2020 july thla ah khan a pakhat nak video a rak i chiah mi te a si. Cu a video a rak i chiah mi cu keimah ka kal nih hin thiltha hi rak tuah kho hram ko seh tih a rak i ruah chan nak caption in a lian cio mi kumnga hrawng ah khan a rak langh ter bal.\nLe ti mi nungak nu i a tlangval hi kum 17 hrawng a rak si in kal that lo nak nih fak tuk in a rak tlunh i a rak zaw. Cuti cun sizung ah Doctor te nih an check tik ah cun, a kal nih rian a tuan nak hi 5 person nak in a tlawm deuh cang mi a rak si. Cutik ah cun a mah a tlangval pa a nunnak a liam ding kha a ruah khawh lo caah Lee timi nungak nu nih cun dawtnak le zawnruah nak he a kal cu a mah hlut khawh ding a si le si lo kha a rak i check tik ah a phi a hmuh mi cu a mah nih a hlut khawh ding a rak si.\nCucaah cun a tlangval pa sinah cun a kal.khat lei kam cu a va hlut. Cu ti i Oparation ai tuah a thla 7 nak ah ruah lo piin nungak nu nih cun a tlangval pa sin cun cakuat pakhat a rak don. A mah i a hawikom tha pawl he khan nuamhnak puai kan tuah lai tiah kan kal lai tiah thawngthanh nak ca kha a rak si. Cu hnu can tlawmpal a rauh hnu ah cu a tlangval pa cu midang nungak pakhat he kan i duh sual caah rak ka ngaithiam ko ti ding in a nungak sinah cun ngeihthiam hal in a va kal.\nCuti cun bia saupi an i ruah hnu ah nungak nu nih cun vawikhat nak a si ve bantuk in thaten a rak ngeihthiam. Sihmanh seh law a poi tuk mi thil pakhat cu thlathum a rauh hnu ah a tlangval pa nih cun kanmah pakhat le pakhat hi Pathian nih samhri sih mi kan si ah cun a dongh nak ah cun a kan tonter te ko lai a ti i cu ni thok cun an i then. Cuhnu cun tlangval pa nih cun online in an i chawnh tawn nak cu a blok dih i phone a chawnh len le ca a kuat len zong ah a rak leh duh lo pinah minung mithmai ah thiam co ter na duh ruang ah na kal na ka hlut mi kha a si ko lo maw tiah a holh chuah.\nA mah i tiktok video cu vawlei pi theih in onlie ah a lar thluahmah i a hmutu le a thei tu vial te nih thazang pek nak ca an rak kuat cio. Cuti thazang a petu minung tampi an um cuahmah lio ah cun a tlangval pa a hawipa sin in a don mi cakuat cu a fak taktak. Nangmah i na facebook ah khan na kal na hlut mi kongkau kha minung tampi theih in na post cu a herh tung lo nanmah cu nan i then cang ko kha teh. Nangmah cu pum tlamtling lo buaih a ngah mi na si timi cakuat a don nak zong kha a chim chih.\n← Myanmar Ram Mipi Caah A Herh Tuk Mi Thawngthanh Nak\nA Tlangval Pa Thitumnak Puai Zong An Ngeih Hlan I, A Zeizong Te A Rak Pek Ruang Ah A Tawn Mi Thil Cu A Fak Tuk Hringhran Ko Mu →


Hlasakthiam Van Hlei Sung Capo Bia A Chimmi Cu Ka Nihnak Ah Ka Paw Zong Fak Dih (Video) – Chin World News Evening\nHlasakthiam Van Hlei Sung Capo Bia A Chimmi Cu Ka Nihnak Ah Ka Paw Zong Fak Dih (Video)\nAugust 10, 2019 Salai Van Music and Videos\nAtu lio hlasakthiam minthang, tlangval nih an uar ngainmi Van Hlei Sung hi hlasak lawng hlah maw a thiam kan rak ti lioah Capo nihchuak seih a rak thiam tuk hi teh. Atu lio Mino hna nih an uar ngaingai mi asi. Naite ah Denmar ah kal in Concert zong a tuah mipi nih an uar taktak. A tangah a video zoh khawh asi.\nHi cabia hin thazaang rak la chih ve.\nPek Na Si Zongah, Na Co Hlan Lo Ahcun Nangmah Ta A Si Lo! Mi pakhat nih laksawng an cawkpiak. Nangmah ca bak ah a cawk mi a si. Sihmanhsehlaw an pek tikah na cohlan lo ahcun cu laksawng cu aho nangmah ta a si lo. An petu nih an pek ko nain, na cohlan lo tikah cu laksawng cu a petu pa ta ah a cang. Voikhat company pakhat ah rianṭuantu pakhat cu thil rianngeitu hna nih rian lawng an fial lengmang. Tuannak caan khi an pe hlei lo.\nKhat lei le khat lei ah an auh lengmang hoi. Ni a liam tikah- a rian cu a tlamtling ti lo. Cutikah rianngeitu (Boss) nih a ti mi cu- na hrut tuk- ziah cu ti- kha ti – khan na tuah lo, tiah a sik hoi. Mihrut- tiah a ti tikah rianṭuantu pa cu a thin a hung ngaingai. “Boss, laksawng mi na pek tikah an in cohlan lo ahcun cu laksawng cu aho ta dah a si lai?”tiah a ti. Rian ngeitu pa nih, “A petu, keimah ta a si ko lai. Midang ka pek hlan cu!”tiah a ti. Rianṭuantu pa nih, “midang na pek mi hna nih an cohlan ve lo ah tah?”tiah a ti.\n“Keimah ta a si ko lai” tiah rianngeitu pa nih a leh. Rianṭuantu pa nih, “Atu nai- Mihrut (Stupid)- na ka ti mi kha ka cohlang lo”, tiah a leh. Hi tuanbia ah kan hmuh khawh mi cu – kan nunnak chungah thil a phan mi hna hi kanmah nih kan cohlan lo ahcun kan nunnak uktu le hruaitu an si kho lo. Kan nunnak chung hmual an ngei lem lo. Kan nunnak hrawhhral khawhnak thazang zong an ngei lo, cawisan khawhnak thazang zong an ngei lo. Sihmansehlaw kan nunnak chungah a phan mi thil hna cu kan cohlan hna tikah kanmah ta ah an cang tawn. Zeitindah na cohlan le cohlan lo naa theih lai? Mi pakhat pakhat nih na thangchiatnak kong a chim tikah zeitindah na thinlung a um?\nNa thin a hun i, a kangh in na kangh ahcun – midang nih an in pek mi biatha lo cu na cohlang tinak a si.Cheukhat cu hmaitonh tein an kan ti lo hmanhah midang sinin kan theih chin mi bia hna i fahsak kan hmang. Lungfahnak kan hmang tawn. A va hman kho ko men. Asinain palh zong a va palh kho ko. Cucu kan i lungfah pi, zan mitku thaw loin an kan tuah. Kan ruah deuhdeuh, kan thin a lin deuhdeuh. Midang nih na thiam lo an kan ti ah..”um ka thiam lo” kan ti. Midang nih “Mihrut”an kan ti ah..”Um..mihrut ka si”tiin kan cohlang. Cu tikah kan nunnak cu zei he dah aa lawh. Midang nih an duhnak paoh ah an vor mi thil bantuk a ii. Lenglei thil nih kan nunnak an hruaitinak a si.\nSihmanhsehlaw, na thinlung ah zeihmanh poi loin, an cung zongah lungfahnak ngei hlah! Nangmah le nangmah cung zongah naa upatnak a zor hlei lo ahcun an chim mi (mei cantiang in an in kah mi) cu na sin an phak tikah an mit dih, an thi dih ti nak a si. Na nunnak cu a lenglei in thil a rakchuak mi nih a uk mi a si lo. Chunglei in (nangmah thinlung chungin) a rak chuak mi ṭhawnnak nih an hruai tinak a si.\nMidang zeithil dah kan pek hna timi a biapi ngaingai. A cung ka langhter bantukin midang sinah biachia kan pek hna tikah- an cohlan ahcun na lung di a riam kho men. Sihmanhsehlaw bia chia le bia ṭha lo, midang kan va pek mi hna cu- an cohlan lo tikah kanmah ta ah an cang tawn, timi hi kan philh lo awk a si. Kan Lai holh ah – Mah kung tlung- timi a um. Kan chim mi bia bantukin kan nunnak chungah a phak tikah kanmah tu kan tuar mi kha “Mah kung tlung”an timi cu a si.\nBia ṭha chim a sungh lo nak cu na pek mi hna nih an cohlan ahcun- an caah a ṭha. Na saduhthahnak a tling. An cohlan lo tiangin nangmah ta a si lai caah- na sunghlei lo. Midang zeithildah pek kan timh hna awk a si. Thil ṭha lo maw? Thil ṭha dah?\nA Poi Ko: Malaysia Laimi Inn An Boh, Phaisa Ceilak An Lakpiak Hna\nPa Tampi Nih Zaan Ah An Ton Bakmi Thil Asi Hih A Bikin Laipa Nih Kan Ton Lengmang Tawnmi Asi


Khrihfa Kan Bible Nih A Chim Mi Cheukhat Hi Chin Miphun Ca Si Ah A Ve Rua Lo Hih — Chin Miphun Tlangau\n“A Tu Khrihfa Kan Bible Nih A Chim Mi Cheukhat Hi Chin Miphun Ca Si Ve Rua Loh E !Pathian nih khamhnak cu a fapa,”Jesuh khrih in a tuah i,Jesuh cu vawlei misual mi vialte kan caah a thi in a tho tthan ti a zum mi paoh cu zungzal nnnak kan ngeih lainak kong cu,John 3:16 ah siseh a dangdang ah tampi a ttial mi cu a ttial mi cu khamhnak kong le kan sual ngeihthiamnak kong ahcun minung kan dihlak caah a si ko ti hi zumhloawk ttha lo in a dik mi a si.\nSihmanhselaw,Miphun dang kut in lutnak kong ai ttial mi hna le miphundang sal in luatnak hna,cun,miphundang sal i an tang lainak le,Miphundang sal i an taannak chungin a chanhchuah tthan lainak hna kong a ttial mi pawl hi rel le ruah lengmang tik ah siseh,Thlacamnak he kan miphun nih kan tuar ning le Khrih a zumlotu hna kuttang i kan um ning kong hna.\nCun,Nan leiah ka dir,kan bawmh hna lai,nan ral cu kan tei piak hna lai,Rangtum tthawnnak le hriamnam ruangah a si lai lo,keimah nih kan bawmhnak hna thawngin a si lai ti te hna,raltuk i an ral a tei piak lainak kong te hna hi ruah lengmang tik le kan miphun nih kan temtuar ning le miphundang sal i kan um ning le kan chuah khawh lo ning te hna le,a tu zong hi kan miphun hna nih ralhrang he i kah dohnak zong thla kan cam lengmang ko nain kan miphun nih thihnak an ton tthiam ning te hna ruah lengmang ah hin,Raltuknak le vawlei minung hna sal i chuahnak ding kong ah hin cun,Chin miphun hna kan caah ttial mi a si lo hlah maw ti hi ruahloawk ttha lo khi a si.\nAsullam cu,Heh tiah rawl a ul kho mi nih kan ram le miphun caah rawlulhnak in thla an cam hna i,culawng si lo in nichiar te in pumpaak in siseh,cun khrihfabu i pumhnak paoh ah kan ram le miphun nih luatnak kan hmuh khawhnak ding le kan ral kut i kan luat i kan him khawhnak dingah thla kan cam cio i,Chin miphu caah hi ral kut in chuah khawhnak le a kan chanhnak ding a si ahcun a kan leh cang hnga i,kan miphun nih kan luat diam cang hnga.\nSiangpahrang Hezakiah a thi ding mi hmanh kha thla a cam i dahkaw kum 15 a nunnak a chap ko kha awh.Cun,Moses nih Pathian kha a hal i ri lisen hmanh kha cheu 2 ah aichuah.Cun,Josua te nih khan Jerikoh kulhnak zong kha an hel i a cimhter bak ko khah.Ziah Chin miphun kan caah raltuknak le miphun dang sal i kan chuah khawhnak ding kongah kan miphun caah siselaw kan thlacamnak a theih bal ne hnga lo ti hi,ka ruat.\nNote:Pa Pathian sin kalnak lei le Khrih Jesuh nih a kan khamhnak kong ahcun ka ti hrimhrim lo hih.Kan miphun,miphundang sal i kan um peng mi kong i kan thlacamnak a tutiang rih ah hm ual a ngeihlonak he pehtlai in ka ttial mi a si.Kai lawm.


Muidawh Angelina Jolie Muisam AKen Ter Hnu Ah Mindeu Hmangin Rian A Tuan Ngam Mi Nu Raltha — Salai Ephraim Thawngpang\nMuidawh Angelina Jolie Muisam AKen Ter Hnu Ah Mindeu Hmangin Rian A Tuan Ngam Mi Nu Raltha\nIran ram mi Iran Instagram star SAHAR TABAR timi Nu nih cun vawlei cung minthang Hollywood Actress Angelina Jolie muisam ken duh ah a taksa hna cu ningcang lo in surgery a tuah dih hnu ah “zombie” version of Hollywood Actress Angelina Jolie tiah min a mah tein a sak.“zombie” version of Hollywood Actress Angelina Jolie ti mi min cun Instagram Page ah 14,000 followers zong a ngei i ningcang lo thil tampi a phozar manh.\nA rian t’uan nak konghe pehtlai in cikhat cu vawlei cung Social Media hna nih dothlatnak an vun tuah tik ah Iran Instagram star SAHAR TABAR a si kha an theih i,a sining hna cu Internet ah an vuntar langh cuahmah ve tik ah mitam pi nih cun an soisel len nak in a konglam a dothlattu hna le a followers pawl hna cu an rak karh chinchin ve i a min a thang kho taktak.micheu hna nih cun Iran Instagram star SAHAR TABAR cu surgery a tuah ning zong a hman lo a zei hmanh ah Hollywood Star Angelina Jolie a lawh nak a um lo tiah an soisel.\nHi konghe pehtlai in Sahar Tabar cu UK nih taza a cuai i case a ser piak mi cu,” blasphemy, instigating violence, illegally acquiring property, insulting the country’s dress code le encouraging young people to commit corruption”tiah sual a phawt i Iranian authorities nih an tleih cang tiah UK news organisation nih thanhnak a tuah.mipi nih an conglomhnak pakhat cu Sahar Tabar nih Hollywood Actress Angelina Jolie muisam ken kho dingin tinhmi a ngeih mi hrimhrim hi uaipi tlak a si tiah a rak conglomhtu tampi an um ve.\nAsinain Iran Instagram star SAHAR TABAR cu zei bantuk in dah Iranian authorities nih biachahnak an tuah piak lai i,zei bantuk dantatnak dah an pek lai tiah biafiang thanh mi a um hraw rih lo tiah BBC nih a chim.\nTagged Muidawh Angelina Jolie Muisam AKen Ter Hnu Ah Mindeu Hmangin Rian A Tuan Ngam Mi Nu Raltha\nKawlram Tlawn A Duhmi Caah Thawngpang Tha Ngaingai A Si →\n← Tamu Khuami Nu Pahnih Hna Cu Ritnakssi American dollar million 3.9 Man Bak An Tleih Hna


Model Hsu Eaint San Tungtai Hi Cu Soi Awk Hrim A Um Ve Lo – Lai Holh News\nModel Hsu Eaint San Tungtai Hi Cu Soi Awk Hrim A Um Ve Lo\nLemcannak leiah biatak tein mipi duhnak a hmu kho ve tu Hsu Eaint San hi cu a taksa le a tungtai hi uar a um taktak ve. Anih hi Lemcannak lei zongah hin Action lei deuh in aa thlami asi.\nHsu Eaint San hi taksa hi cu midang model bantuk a si ve lo. A khal bakin a kalmi khi a lo ko. Cu pinah a tungtai umtu ning zong hi aarem i a fans pawl nihcun thazaang pe dingin an i ready zungzal ve.\nHsu Eaint San hi cu lemcannak leiah cawlcangh le umtu a thiam pinah a mui te zong aa dawh caah hin hlawhtlinnak a hmuh khunnak hi a si ve. A tu i a hmanthlak pawl zoh le bang ahhin cun cheukhat nu pawl cu an hnah a chuak men lai ti awk in a um.\nSource; Hsu Eaint San\nKawlram chungah hin aa dawhmi le a pumrua tthami an tam lengluang ko nain cheukhat pawl cu mipi sinah zohdawh lo ngaiin an sining le an umtu pawl an rak langhter hna. Cu lakah cun Hsu Eaint San hi cu a thianghlim bak. Cu caah mipi duhnak hi a co khun ve.


CCU Nih A Hmasabik Master of Literature Degree Minung Pahnih A Pek Hna - THE CHINLAND POST\nCCU Nih A Hmasabik Master of Literature Degree Minung Pahnih A Pek Hna\nSalai Aung| 2019 March 15| March 17 (Sunday) zanlei suimilam 2:00 in HBC (Hakha Baptist Church) ah tuahmi avoi 26nak Chin Christian University (CCU) graduation day ah Dr. Bawi Hu le Pu Stephen Ni Kio cu CCU nih a hmasa bik Master of Literature (M.Lit) degree an pek hna.\nHi kong he pehtlai in CCU-Academic Dean Saya Harvey Van Bik nih, “Atu bantuk in kan peknak hna cu CCU cachimtu nih Board of Trustees ah an chuahpi i BT nih a lungtling pi hna ca ah a si. Kan peknak hna a ruang cu; Dr. Bawi Hu nih English to Chin Dictionary cauk a kan chuahpiak caah le Pu Stephen Ni Kio cu Lai nunphung cauk tialmi in minthatnak a kan hmuhpiak caah CCU nih a hmasabik minthatnak le upatnak degree kan pek hna hi a si” tiah The Chinland Post ah a chim.\nDr. Bawi Hu nih M.Lit degree a lak lio\nPu Stephen Ni Kio nih M.Lit degree a lak lio\n2018 March 29-April 1 tiang Hakha peng, Nabual khua ah tuahmi CACC (Chin Association for Christian Communication) Triennial meeting ah CACC nih kumkhat voikhat a pek tawnmi CACC award cu Pu Stephen Ni Kio an pek. Cu bantuk thiamthaim in 2015 kum ah Sayagyi Dr. Bawi Hu an rak pek tiah kan theih.+++\nPrevious HBA Nih Tial Cung Thang Thlacamnak An Tuahpiak I Bible An Thenh\nNext CCU Graduation Day Ah Minung 103 Degree Le Minung 12 Award Pek An Si


𝗙𝗜𝗠𝗧𝗛𝗜𝗔𝗠𝗡𝗔𝗞 𝗖𝗨 𝗦𝗨𝗜 𝗡𝗔𝗞𝗜𝗡 𝗗𝗨𝗛 𝗗𝗘𝗨𝗛 𝗟𝗔𝗪 𝗡𝗚𝗨𝗡 𝗡𝗔𝗞𝗜𝗡 𝗜𝗧𝗛𝗜𝗠 𝗗𝗘𝗨𝗛 (Phungthlukbia 16:16) – BEECHŸ THANG\nOctober 4, 2020 October 4, 2020 Beechy Ram Tin Thang\n𝗙𝗜𝗠𝗧𝗛𝗜𝗔𝗠𝗡𝗔𝗞 𝗖𝗨 𝗦𝗨𝗜 𝗡𝗔𝗞𝗜𝗡 𝗗𝗨𝗛 𝗗𝗘𝗨𝗛 𝗟𝗔𝗪 𝗡𝗚𝗨𝗡 𝗡𝗔𝗞𝗜𝗡 𝗜𝗧𝗛𝗜𝗠 𝗗𝗘𝗨𝗛 (Phungthlukbia 16:16)\nKum 2019 a donghnak lei thawk in tuni tiang vawleipi nih COVID-19 zawtnak pulrai cu kan ton i ahlei in Kawlram nih tulio ah thinphan dai lo in kan ton. October 4, 2020 tiang MoHS report ning cun Kawlram ah COVID-19 zawtnak a ngeimi minung 17794 an si i, hi zawtnak in a nunnak a liam cangmi minung 412 an phan cang. COVID-19 zawtnak nih kan fale fimcawnnak tiang zong a hrawh dih. Sihmanhsehlaw, hi COVID-19 zawtnak nih kan fimcawnnak cu a kan ngol ter awk a si hrim lo. USA President hlun J.F. Kennedy nih “kan ram dirhkamhnak ding caah fimthiamnak hi kan hriamnaam pi cu a si ko,” tiah a rak chim. Kan ram le kan miphun, kan khrihfabu, kan innchungkhar caah fimthiamnak a herh. Cucaah, zeitindah hi COVID-19 zawtnak kan ton lio ah fimthiamnak cu kan fale nih sui nakin an duh deuh awk a si i ngun nakin an i thim deuh awk a si, timi cu a tanglei ah kan vun zoh ṭi hna lai.\nPhungtlungbia cauk chung ah zeitluk in dah Israel mi hna cu saltannak in an luat hnu ah an ram sersiamnak ding caah nu pawl nih thazaang an rak chuah timi kan hmuh khawh. An fa le fimthiamnak an kawlnak ah zeitindah an cawlcangh ning kha kan hmuh khawh rih. Sianginn kan kai tikah kan sianginn kong he pehtlai in thil pakhatkhat um tikah pa nakin nu nan teima deuh…Tuni kan thil tuah ning hi Israel mi hna zong an ram sersiamnak ding caah an fa le cung ah nu nih ṭuanvo tampi an rak lak. Fimthiamnak timi biafang zong hi Biakam Hlun ah cun Nu he a pehtlaih ter tawn. Israel mi hna sal an tannak in an luat hnu ah an ram sersiamnak ding caah Nu nih biatak te in an fale kha an cawnpiaknak, fimchim in hma an rak la ve. Cu ve bantuk in kan nih zong COVID-19 zawtnak ruang ah kan fale sianginn kai kho loin um hna hmanhsehlaw nulepa nih kan fale fimcawnnak ah zaanghlei cawi in kan ṭan a herh. Cheukhat kan fale cu Social Media hmang in sianginn an kai khawh nakhnga thazaang kan chuah chih. Kan fale kan sersiam khawh nakhnga atu tein fimthiamnak cu kan kawl ter hna a herh.\nPhungthlukbia Daal 9nak ah kan hmuh khawh rihmi cu Nu phun hnih an si. Afimmi le ahrutmi kong a si. Innchungkhar ah fale nih lawmhnak an chuahpi tikah hringtu nulepa cu an fim tinak kha si ko. Cun Nulepa zong kha sersiamnak ah tei an ma. Inchungkhar ah fale nih ngeihchiatnak an chuahpi tikah hringtu nulepa nih an cawnpiak hna ning kha alangh ter. Cucaah Church School kan fale zong hi COVID-19 zawtnak kan ton lio caan ah an fimcawnnak cu kan hngol ter awk hrim a si lo.\nRom cu Latin Khuaram lakah ram hmete pakhat a rak si. A hnu ah Rom cu a lianngan chin lengmang i Rom Pennak (Roman Empire) tiang a rak phan. A pawngkam khua vialte a uk dih. Grikram chung vialte Rom nih a va tuk i a tei dih hna. Cu tikah Grik mifim tampi cu sal ah an tlaih hna i Rom ah an ratpi hna. Cuticun Grik mifim le cathiam tampi cu Rom uktu hna caah sal rian an ṭuan. Mitthlam in hei suai ahcun Rom uktu nih Grikmi cu minung tinvo vialte an pe hna lo, an duh paoh in an tuah hna.\nSihmanhsehlaw, Rom pennak cu duhsah tein a ṭumchuk ziah mah. Aruang cu Rom ralbawi hna nakin an sal simi Grik pawl ca an thiam deuh pinah an fim deuh i a si. Rom uktu upa hna nih an fale cachimtu ah an sal a simi Grik pawl an hman hna. Cucaah, Greek philosophy nih Rom uktu hna fale cu nun a rak chimh hna. Paul zong nih Rom cakuat a ṭial tikah Latin holh a hmang loin Grik holh a rak hman.\nIsrael miphun hna cu saltannak in an luat tikah nu hna nih an innchungkhar, an fale sersiamnak ding caah thazaang tampi an rak chuah i an cawlcang. Greek miphun hna cu Rom kut tang ah an rak um nain an fimthiamnak nih an uktu bawi hna cu a rak tei i an nunphung le an caholh cu vawleipi tiang a cul ter dih. Kan fale fimcawnnak an kawl lio nulepa nih thazaang tampi kan rak chuah ko lai. Sihmanhsehlaw, COVID-19 zawtnak kan ton ruang ah sianginn kai kho loin an um caan, Social Media hmang in sianginn an kai lio ah zaanghlei cawi in kan thazaang chuah rih ko hna u sih. Kan fale nih fimnak cu sui nakin an duh deuh i ngun nakin an i thim deuh khawh nakhnga fimnak hrampi Pathian nih kan dihlak caah thluachuah kan pek piak ko seh. Kaa lawm.\nNOTE: Lai Baptist Church, Yangon CE Department hruainak in Online Church School Cawnnak ah October 4, 2020 ah ka chimmi a si.\nPrevious Pluralism and Ethics of S.J. Samartha\nNext DAWTNAK IN HRUAIMI CHINRAM (Beechy Ram Tin Thang)


PUANTOM I LAK IN TRUMP CU LAWI AHAU CANG. COURT NIH ATHANH – The Chinlung Post\nDecember 25, 2020 admin Kawlram 0\nDonald Trump le ateam pawl caah thawngpang chia ngaingai si cang. An i ruahning bantukin thil akal ti lai lo. Trump le ateam pawl hna nih Supreme Court ah nawlnak an tuahmi cu an duhning bantukin thil akal ti lai lo. Trump le ateam pawl hna nih nawlnak an tuahmi cu Pennsylvania state nawlngeitu hna nih US president thimnak kongah anmah state phung an tuahmi hi Phunghram kal asi kho.\nCucaah hi state nih phung an tuahmi vote thlakcaan adih cang hnu tiangah mail ballot an tuahmi thimnak kong phunglam hi kan zohpiak ulaw January ni 6 hlan hrimhrim ah thanhnak rak kan tuah ulaw tiah nawlnak an tuah hna. Afawinak cun Pennsylvania Supreme Court biachahnak hi federal Constitution phunglam kalh asi maw tikhi asi.\nTrump Sihni Rudy Giuliani nih a chimmi hi hihi asi. This petition follows a related Pennsylvania case where Justice Alito and two other justices observed ‘the constitutionality of the [Pennsylvania] Supreme Court’s decision [extending the statutory deadline for receipt of mail ballots from 8 pm on election day to 5 pm three days later] … has national importance, and there is a strong likelihood that the State Supreme Court decision violates the Federal Constitution.\nHi biahalnak konghe pehtlaiin Supreme Court nih thanhnak an tuahmi cu January ni 22 ah lehnak tuah asi lai tiah an thanh. Hi tikah cun Joe Biden cu biakamnak tuahter in US President avoi 46nak ttuan dingin lak asi cang lai. Hi kongah Supreme Court nih ati tthanmi cu nawlnak an tuahmi ah hin abiapi ngaingai mi aum lem lo i, rianrang in lehnak tuah zong ahau lo ti asi.\nTheihcio bangin Pennsylvania state ah hin Donald Trump cu Joe Biden nih vote thong 80 in a tei. Asinain Donald Trump nih cun lih le hrawkhrawl in asi. Vote ning cang loin an tuah i, vote thlak caan adih hnu tiangah vote an thlakter hna i, tiah aphunphun apuh hna. Curuangah atubantuk in Supreme court ah aphakpi nak hi asi. Ref: Foxnews\nRelchih:Vice President Mike Pence Nih Trump Cu President Tian Achawn Khawh Men.US Intelligencer nih a tial ningah, Ni zaan tihni ah khan, President Donald Trump nih Oval Office( President Zungpi) ah Mipawimawh tak tak pawl sawmin biaceihnak khunkhan tak a neihpi hna i, Martial Laws maw, Cozah nak an tlaih khawhnak kongkau an i ceihhmai hna ti’ah thawng theih asi.\n1968 i Farmer Bills an timi 25th Amendment of Constitution, Section-4 ningin, Vice-president Mike Pence nih a Cabinet Secretaries-8 nih hna thlaknak an neihpiak cun, Vice-president nih US Congress ah Official Caatialin Acting President cu Ni 25 chung a tlaih khawh ti asi. Cun, House of Congress nih a tlawm bik Ni 21 chung 2/3 ( Two third Majority)an ceih lai i, an pawm lo ah cun Trump nih caan zeimawzat President rian a tlaih tha’n khawh lai ti asi.\nCu ti cun an tuah asi ah cun, tu a ra laimi Sunday 27 December,2020 ah hin US Vice- President Mike Pence nih Acting President a thlaih kho men ti’ah thawngpang thar a um. Hi hi President Donald Trump nih Joe Biden cu US President asi kho lohnak lam an kawlmi asi.January Ni.6 maw, Martial Laws maw, zeimaw tel cu tuah an i tim ti’ah thawngpang aleng. Newsbreakapp. Credit: MC Biklian\nTHAILAND UM NAN CHUNGKHAT VIALTE CHIM CIO HNA UH, THINPHANG NGAI SI


Ka Sia A Herh Tukmi Pyidawtha Hyper Market - THE CHINLAND POST\nKa Sia A Herh Tukmi Pyidawtha Hyper Market\nBy Pu Thla Hre: 2018 September 6 — Chin ramkulh khualipi Halkha khua hi a pheilei in kauhmi (horizontal extension) pungsan siloin a tunglei (vertical extension) pungsan in a thangchomi a si. A vaang meng 3 tluk, a sau meng 7 tluk a si cang. 2014 kum lio tein Halkha Townhall hi a that lo tuk caah a thar ngeih a herh zia upa pawl he saduhthahnak nganpi kan rak ngei cang. 2015 kum ah Chin Baptist Churches USA (BCUSA) in kan pale a simi chung in Rev. Thlaawr Bawihrin, Rev. Zammang Mualcin, Rev. Thawng Ling Mualhlun le Pu Kep Ling Khengmual cu Halkha ah an rak kan tlawng. Ram dang kan pa le ruahnak pek bantukin Halkha khuasa upa hna cheukhat, Pastorte le Lai mino tampi he meeting voi tampi kan tuah hnuah Chin Convention Centre (minung 5,000 in 10,000 kar aa tlummi hall nganpi) kan ngeih hrimhrim a herh cang tiah zapi hnathla tein kan rak i tim. Hmunhma kawl usih kan ti i Thlacamnak Tlang ah hmunhma tha, rawn tha taktak ekah pa 5 (5 acre) leng kan hmuh i kan rak sawk colh. Hakha City Master Plan Committee (HCMPC) upa pawl min in siseh, Sipin nih siseh, Pastorte le Khua upa hna nih siseh, lungkhat tein kan rak i zuam ti hna. A cozahpi zong hmunhma nan kan pek nakhnga tiah kan rak theihter ko hna.\nHalkha ah a herh tukmi Chin Convention Centre hmunhma sokmi kan hmuh hrimhrim lai tiah kan rak zumh. Cu Hall pi saknak ah a herhmi tangka sing 6,000 hmuh ding ah keimah nih ka rak zuam len ve. Tuanvo ngeitu Deparment upa pawl zong ka rak chimh hna i budget plan ah kan rak suai. Cu lio ah cun budget he pehtlai in nawl zeimawzat ngeitu ka rak si ve caah kan suai ning in tangka kan rak hmuh taktak. 2017-2018 budget kum ah tangka sing 6,000 in Chin Convention Centre sak kan rak i tim i hmunhma hmuh kan rak i zuam lengmang.\nHmunhma kan sawkmi rawn tha cu Hall caah siloin nawlngeitu nih Beute Primary School caah an rak pek diam. Beute upa cheukhat zong an pawng te ah hmundang chimh cia dih a si ko nain cung lei upa nih pek hnu cun zeiti tuahawk a tha ti lo. City Hall caah hmunhma dang kawl ah le caan zeimawzat a rau lai i budget kum a luan sual lai ti phan a um. Mah budget hmuh ciami hi kaa dangdang ah a kal sual lai ti phan nih a si fawn.\nHakha Myomah Market Thar Sakmi Foundation An Hrawh; Zeiruang Ah?\nHalkha kan Pale a simi Hluttaw Chairman Pu Zo Bawi, Lamsul lei Minister Pu Sui Thio, Upadizik Pu Sonny Thang Cung, keimah le Myone Sipin Committee pawl he tha tein khua kan khan hna i hnatlaknak kan ngeih hnu ah Pyidawtha Market tu hi a thar in sa than ko u sih kan ti. Halkha hi a tungsau lei in a thangcho liomi a si caah Super Market hi a tlawmbik pa 3 (Pyidawtha pa 1, Dawrthar pa 1, Halkhathar pa 1) ngeih a herh hrimhrim ding a si caah hmasabik ah Pyidawtha ah sak ding kan timi hi a si. Acozah nih lung tlin pinak a ngeih hnuah Sipin tangka budget Sing 6,000 cu Market saknak caah thial than a si. Market dawr ngeitu zong bia kan ruah hmasa hna i an zapi an lung a tling dih. A cozah lungtlinnak in Market saknak tlangtlatu committee tuah a si i Committee Chairman ah Sipin Minister, Vice-Chairman ah Sipin Director, member ah Khuanu Khuapa lei in upa pa 2, department dangdang in tuanvo ngei upa pa 3 le Secretary ah sipin Committee Chairman, Associate Secretary ah EO an si.\nBudget a tlami paohpaoh Tender phunglam ning in theihternak (notice) tuah a si tikah a cung lei tuahmi committee Chairman nih amah duh in Kawl lei in company a rak auh ziar. Tender a sawkmi ah a thawngmi le zumh awktlak company an i zuam len ve ko nain a auhmi hna company hmuh ding hrimhrim aa zuam. Mah hna nihcun an hmuh taktak. Zei tluk an fel le an thiam zong kan hngalhmi an si lo. Kan khua le kan ram ca ah tha te le fel tein a tuan paohpaoh le a fekmi Market an sak khawh paohpaoh ahcun nawl ngeitu nih pekmi cu zei ti awk tha tiah kan ti ko.\nPyine Sipin Director hi mah budget he pehtlai in nawlngeitu lutlai (controlling officer) le tangkachuahtu lutlai (drawing officer) hmunhma tuanvo a ngei tu a si. Lungtlin hnatlaknak (agreement-စာခ်ဳပ္) zong a phungning tein minthut i rian aptu ding a si. Hi kong ahhin tlangtlatu Chairman nih minthut nak nawl a ngei lo. Asinain, Director nawl peknak tello bakin riantuan hram a thokter colh hna. Thloh len zongah cung lei nawlngeitu nih a kan tuanter ti a si. An bochanmi a dang, budget he peh tlai in tuanvo ngeitu le tlangtlatu ding a dang kan si khamah ka zawn ah hin hmuh khawh a si.\nKeimah khual ka tlawn le ka manhlo a tam caah Myone Sipin Committee le Engineer pawl cu ni fatin tha tein zohfel ding ah official tein ca ka chuah i tuanvo ka pek hna. Tlangtlatu Committee Chairman nih “Keimah nawl loin cunglei ah chim hlah, theih ternak tuah hlah, ca tial hlah” tiin a ka kham lengmang caah zeimaw caan ah keimahtu cunglei cozah i mawhchiat zong ka tong pah lengmang fawn. A poi ko!\nKhual ka tlawng i ka tlun le cangka, an tuandan ka zoh tikah foundation an rak cawhmi, zei bantuk design in dah an tuah timi, anmah lei kap in structure design le foundation design pawl a tu le a tu kan hal i an kan pek khawh lomi, keimah he agreement tuah hmasa loin riantuan an thokmi vialte ka zoh tikah tlangtlatu committee meeting pi auh i ceihhmai ding in timhtuahnak ka ngei. Kei nih tuannak nawl ka pek hna hlanah a phungning lo piin upa pakhat nawl peknak men in mah duh salam in rian nganpi tuan hram thok cu tuahkel le zulhphung (procedure) ning in a si lo caah tuanvo ngeibik pakhat ka si bantukin 30/12/17 ni ah emergency meeting ka auh colh. Committee member chungin engineer a thiammi kan pa Minster hlun Pu Ngun San Aung le lamzung lei engineer pawl, Sipin engineer pawl le Sipin Committee pawl tel in meeting kan tuah. Cu meeting ah an tuan dan zoh felnak tuah ding le a herhnak bantukin cunglei ah chim fian ding hnatlak a si. Kan zoh taktak tikah a fek hrimhrim lai lo ti fiang tein kan hmuh. Foundation an cawhmi zong pe 5 lawng a si i a puan tuk. Ground beam an tuah dan zong a fek hrimhrim lo ti a si tikah a chambaunak tampi hmuh colh a si. Cu hnuah acozah sinah theih ternak kan tuah. Mah hnu cun a cozah lei tuanvo ngeitu le hluttaw upa hna nih a hmun ah an rak zoh ve.\nEngineer a thiam ngaimi U Hla Myo a chimning ah cun market dot 3 le a cheu chung ahhin dawr thil a si lai, a zuartu an si lai, a cawtu an si lai, mah vialte i a weight (arih) hi ton 400 leng a si ding a si caah foundation an tuah dan hi tih a nung i iinpi a cimh a fawi tuk ding a si a ti. Aho chimh bang 30/12/17 ni i emergency meeting ka auhmi le kan pa le thawngin thil tihnung a can hlan ah (အခ်ိန္မွီ) a sining kan theih khawhmi hi zapi kan van a tha tuk. An chim bang sak dih hnu kum khat hnih ah cim taktak sual sehlaw zeidek kan lawh hnga. Cu tikah cun upa cheukhat cu Halkha hmanh ah an um ti lai lo i a taangmi kannih cu mi mithmai khah zong a si hrim hnga lo. Hi kawng he pehtlai in phunglam hngal lo mi, quality a hmaan lo mi le keimah he sachoh choh (contract) hmasa lo in a tuantertu Minister chanbau nak vialte cu keimah chungtu ah nih an ka khinh dih. Sihmanhsehlaw, mi zapi caah tihnung taktak a simi a hlan kan in kan hngalh khawh i kan khamh manh caah ka di a riam ko.\nCompany tuanvo ngeitu cu ngawlter an si. Atu cu cozah Lamsul le Tuannak tang ah a ummi inn le lo saknak ေဆာက္လုပ္ေရး၀န္ၾကီးဌာန၊ အေဆာက္အဦးဦးစီးဌာန တည္ေဆာက္ေရးအမွတ္(၉) nih tuanvo an lak cang. Tuan hram zong an kan thok piak cang. Tangkaa budget sing 6,000 zong anmah sinah kan pek cang hna. Foundation caah vawlei tang an cawhmi hi a thuk 15 metre (pe 45 leng) thuk asi. Boiled pile in an tuah. Pe 3-3 a chahmi concrete thirtung 34 an bunh lai. A ra laimi 2019 March thla ah an sak dih lai. Dot thum le a cheu ahhin ground floor ah dawrkhan 61, first floor ah 31, second floor ah 29, a cungbik roof floor ah 4, a dihlak dawrkhan 125 a um lai. Sipin Sa laisen zuarnak le zung caah khan 5 a si lai i dawr ngei cia khan 71 pek hnu ah a tangmi 49 cu a duhmi paoh zuarh an si lai.\nDawr ngei cia pawl zong a leng um caan a sau, a har ngai ko lai nain zungzal caa a si caah lungsau te in hngah a hau ko. Market saknak kong ah departmental enquiry tuah a ingmi le sualphawt a tongmi mawhchiat a ingmi zong kan um. Mah sualnak bak kha mi sualnak tu ah a chiatu zong kan um rih. Sualphawt tong ve hmanh ning law company pawl i an bukbau tawngh cu chimlo, an lakphak hraikhat hmanh a teplotu ka si kha a hngaltu cu an um ko lai. Hakha Market pi hi kan khua kan ram caah a thami le a fekmi siseh ti ka duh tuk caah a hram a rak thoktu ka si ve bantukin dinfelnak he raltha tein tuan kaa zuamnak hi a si. A lengmi mi sawhsawh nih a chung thil sining hngalh a har ngaimi a si caaah a tawifian nakin ka langh termi asi. A dikmi thil cungah cun ralthat zong a herh ka ti.\nHalkha ah a fekmi le a thami Market pi a rauh hlan ah kan ngei cang lai. Ka sia a herh tukmi Pyidawtha Hyper Market Pi cu tlamtling tein a hram kan tuah dih cang caah ka hna a ngam cang.\nCatialtu Pu Thla Hre nih amah a tonmi chung in mizapi caah fianternak saduhthah he a tialmi a si. Hi hmuhning capar kong ah, the Chinland Post ruahnak le dirhmun a tel lo.\nHakha Myomah Market Thar Sakmi Foundation An Hrawh; Zeiruang Ah? 2018 January 23\nPrevious Zohfelnak: Hmunthur le Chin Ramkulh Khuahlipi Hakha\nNext A Muimi Ruahchannak Tang Ah Fimnak A Kawlmi Ngakchia Hna: Salai Serenade


AN CELH TI LO, RALHRANG KAWLRALKAP LILA NIH THANH NAK AN TUAH – The Chinlung Post\nAN CELH TI LO, RALHRANG KAWLRALKAP LILA NIH THANH NAK AN TUAH\nJuly 13, 2021 admin World News 0\nKawlram mipi dihlak caah raltha taktak in ralkap a dohtu, UN palai a simi U Kyaw Moe Htun kong ah Ralkap Council an celh ti lo. US Cozah sin ah cakuat an tial tiah an mah Ralkap lila nih thawngthanhnak an tuah. U Kyaw Moe Htun cu Rampi hruaitu a simi Ralkap Council dohdalh in a cawlcang, Ralkap a rawitu a si, cu caah a sualnak bantuk in biaceih le Dantatnak pek ding in US Cozah sin ah cakuat kan tial tiah Ralkap Council nih thawngthanh nak an tuah nak ahcun an langhter.\nThawngpang dang: Min Aung Hlaing tutan a biachim cu a piangthar rua ti awk in a um. Tutan a biachim cu a hman ngaingai. Oxygen he pehtlai in ningcang loin a miak lak lo dingin Min Aung Hlaing nih thanhnak atuah. A tu lioah Kawlram chung oxygen tlamtling tein kan ngeih ko I micheu nih a ningcang loin a miak lak len ding in an tuah tiah Min Aung Hlaing nih a chim. Micheu nih cun oxygen dur pawl cu an herh lo zongah a ningcang loin an cawk I mipi sin ah oxygen a um ti lo tiin thawng pang an thanh.\nMipi an thinphang hna seh tiah mah bantuk in thihpheihnak an tuah mi pawl cu I zumh lo ding in SAC hruaitu Min Aung Hlaing nih ralrin a pek hna tiah tuni July ni 13 chuak Myanmar Alin thawngzamhnak nih a langhter. A herh lo tiang in mipi hna nih thinphan lo dingin le thawngpang hman lo hna cu thanh lo ding tiah a chim chih tiah an langhter chih.\nCovid nih tlak tik zong ah inn ah mah tein I thlop loin Covid a check tu hna sin ah kal hnu ah an mah nih siizung kai a hauh le hauh lo an I chimh ko hna lai tiah a chim chih. Ralkap lei nih rian pek mi ngandamnak lei vuanci zung nih cun a herh lo ah mipi nih oxygen dur pawl cu I cawkcia I, inn ah chiah lo ding le siibawi nih ruahnak pek ning lawng in oxygen cu hman ding in thawng an thanh.\nA LUNGPUT AA THLENG RUA, TUNI A BIACHIM CU A TTHA BAK HIH


Thawngttha Taktak. CNLD Cu Ti Bakin Mipi Nih Bia An Kamh Cang Hna – Chin World News Evening\nNovember 6, 2020 Salai Van Chin News\nMizapi Sin Ah Lunglawmhnak le Forhfialnak: 1. A ra lai mi November 8 thimnak ah Hakha peng le Thantlang peng nulepa siseh, Peng dang ummi Chin miphun nulepa hna nih CNLD caan a si cang, Chin miphun nih cun Chin Party kan thim ko lai tiah thawng kan theih ca ah nan dihlak cung ah lunglawmhnak tampi kan ngei. Pathian thawng le nanmah thawng in teinak kan hmuh ding hi a si.\n2. Tutan thimnak ahcun Chin Party CNLD lawng si lo in tlangcung mi ahcun anmah tlangcung mi Party cio nih an ram ah teinak an hmuh lai i Kawl rawn ahcun NLD nih teinak a hmuh ve ko lai. Zei ca tiah kan ti a si ahcun (a) Tlang cung mi ramkheel lei fimthiam hna le Kawl mi ramkhel fimthiam hna nih Tlangcung mi nih cun Tlangcung Party ah thimnak pe cio ding ah faakpi in forhfialnak le aupi nak an tuah.\n(b) Ram pi huap remhdainak minsen a thu mi tlangcung mi hriamtlai hrimhrim nih mah le miphun Party cio an dirpi. Myanmar ram Federal ram in ser thannak ca ah tlangcung Party nih miphun aiawh in an i tel ve lawng ah kan thazaang a thawng lai an ti. KNU nih cun cathanh tiang in a chuah cang. (c) Ramchung ramleeng a um mi dihlak ti awk in mah le miphun Party cio an rak dirpi.\n3. CNLD hrimhrim kan thazaang a thawng tuk. Hmailei kan miphun ca ah kan sui mansung a si mi University Siangakchia, Mino Bu kip ah hruaitu le cawlcangh mi Hakha khualipi chung in mino (600) leng le khuate in mino (500) leeng nih CNLD teinak ca ah an kan cawlcangh pi. Thantlang khuachung zong in mino 300 leeng Lautu le Zophei tlang in mino (400) tluk le a dang tlang in mino (500) tluk nih mah le tlang cio ah CNLD thimfung pek ding ah thazaang an chuah.\n4. Chin Ramkulh chung in ram leeng a phan cang mi dihlak ti tluk in CNLD an kan dirkamh ca ah kan i lawm tuk. India le Malaysia ah a ummi siseh, ramthum nak a phan cang hi USA in, Europe in Asia Pacific ram in Australia le New Zealand ummi dihlak tluk in CNLD thapeknak, tanpi nak Social Media in, ramchung lei an chung le forhfialnak in an kan dirpi ca ah kan lung aa lawm.\n5. CNLD nih kan i tinhmi cu Term khat Cozah tuan lawng a si lo. Vawleicung ahmunh chung kan Chin miphun, kan ram, kan nunphung le ka vawlei a himnak caah a dik mi Federal Democracy tling le Panglong hnatlaknak bantuk in mah te in uknak nawl le khuakhan lairelnak ngah hi a si. Kan ram uknak kanmah miphun kut chung ah a um lawng ah kan miphun a him lai i a dam lai ti hi CNLD tlaihtleng a si.\nCucaah kan dihlak in Chin ahcun Chin Party CNLD thim hna usih. Kachin ah Kachin thim ve hna sehlaw, Shan ah Shan Party le Rakhine ah Rakhine Party thim ve hna seh. Kawl ah NLD nih tei sehlaw.. mah le miphun cio aiawh in Parliament ah, Remdaih sernak 21st Century Panglong Conference ah kan saduhthah kan i ruahti lai. Khua kan khaangti lawng ah a dammi ramkomh Kawlram cu kan ser khawh lai. Ref: Chin National League for Democracy – Hakha-Thantlang\nKenn Starr Zong Nih Trump Dirkamh In Bia A Chim Cang


Hakha chuaktak caan si rih lo – Hakha Cherry\nHakha chuaktak caan si rih lo\nMarch 27, 2021 admin Uncategorized 0\nHakha ah ni 49 chung ralkap uk duh lonak kan langhter cang. Ni 49 chung ah tlaihkhih a tongmi minung 50 fai kan si. Pathian a tha thisen luan le nunnak liam tiang cu kan tong hraw lo (Pathian kan veeng hram rih ko sawh.\nTihphan, thlalau in mizapi kan um dih cio (kan mawh hrim lo). Tihphan ruang ah Hakha chuah takin hmundang ah a zaam mi an um pah cang ti thawng ka theih. Ka lau ngai te…a caan a si rih lo cu teh.\nZiah kan zaam lai lo ti phu zong a si ko. Asinain, atu hi tlik le zaam le Hakha chuahtak caan a si rih lo. Nangmah le keimah nih kan Hakha kan ven lo a si cun, ho nihdah a veen ti lai? Nuhmei le kutkiak, ke kiak lawng nih an veeng kho lai lo cu teh aw..!\nKan dihlak lungkhat, thinkhat tein kan dirhkamh leh ko lo ah… si ko maw? Doh ding in February 7 ah a hram kan thok cang khah. A dihdongh tiang nu nu pa pa in kan doh a hau. Chuah tak a zat tik ah, chuah tak ding mi kan chuah takter hna lai.\nMeithal tlaih a herh cun kan i tlaih cio hna lai tah…! Kan ram, kan hmun, kan vawlei nangmah le keimah nih kan ven a hau.\nKan dohmi hi kan tei hrimhrim lai. Kan tei tik ah kir loin na um lai lo. Na rak kir lai i na innpa chakthlang nih thlanti luang in kan doh mi fawi tein a theipar na tep ngam lai maw?\nHakha hi chuahtak hram hna hlah usih. A caan a si rih lo. Zatial tlaih in hmai kan nor chin lai. Kan tei hrimhrim lai.Credit-Salai Nun Hlawnceu\nKawl Ram buainak kong ruah le Tuluk le Russia cawlcangh ning zoh tikah Minung sinak cun lung a dong hulhual\nBreaking News: Hakha khuapi chung hmun cheukhat ah ralkap nih an bawh i an tuk hna


Mindat Ralzam Thla 7 Ngakchiate an Zaamnak ah a Nunnak a Liam – Lai Lungrawn Post\nJune 18, 2021 June 18, 2021 admin Hmuhning\nMindat peng, Maen khuate in hringtu nulepa nih SAC ralhrang ruang ah an zaampimi thla 7 ngakchiate cu nihin (June 18) ah an zaamnak hmun ah a nunnak a liam.A nunnak a liammi naute hi Khui Shing Bu Ning a si. An zaamnak ah kik nih a tlaih i thlopbulnak sii a um lo caah a nunnak a liam, tiah Mindat mipi uktu bu nih thawng an thanh the chin journal.\nThawngdang Yemen ram ah kumtling lo hngakchia a tlaihhrem mi le a that mi Ali al-Naami kum 40, Abdullah Ali al-Mukhali kum 38 le Mohammed Arman kum 33 hna cu June 16 ah khan mipi hmai lamlai ah an chuahpi hna i an thah hna. An thah mi hna lakah Abdullah Ali al-Mukhali le Mohammed Arman hna pahnih hi kum 8 mi hngakchiapa pakhat cu an tlaihhrem hnuah an thah caah thi dingin ti mi a si i. Ali al-Naami hi a nupi he an i sik hnuah a fanu kum 7, kum 12 le kum 14 mi pathum hna cu a nupi leng a chuah kar ah an hngawng a dih hna i tisa um ah an lu hem in a thah hna caah thi dingah ceih mi a si.\nAn thah mi hna cu angki hring an hruk ter hnuah lam ah an bawhter hna i meithal he an kah mi hna a si. An kah hna hnuah siibawi pahnih nih an thih le thih lo an zohfel hnuah puan sen he an tuam hna i an kal pi hna. Daily Mail nih a tial ningah Iran nih a dirpi mi hriamtlaibu pawl nih an thah mi hna a si. Mah bantuk i thahnak hi 2018 hnuah an khuapi Sana’a ah a voi 1 a cang nak a si, an ruak cu zapi hmuh khawh dingin cungah an thlai hna tiah a tial the chin post.\nThawngdang relchap Kan Pu Biden cu thuak lei dam lonak a ngei kho tiah a zumtu Republican congress man minung 13 le White House doctor hlun nih a doctor sin ah cognitive test tuah ding in an fial. Super power ram pakhat i President le ralbawizik a simi nih thluak lei in a fit le fit lo a result mipi nih kan theih a herh tiah an chim.


THAWNGPANG TTHA TAKTAK: KIA NIH PHAKANH AH RALKAP SAKHAN 2 AN LAK – The Chinlung Post\nTHAWNGPANG TTHA TAKTAK: KIA NIH PHAKANH AH RALKAP SAKHAN 2 AN LAK\nApril 19, 2021 admin Chin 0\nKIA nih Phakanh i Myanmar Ralkap Sakhaan Pahnih an Lak. Kachin ramkulh, Phakanh peng ah a ummi Myanmar ralkap sakhaan pahnih cu KIA nih April 18 zaan ah an lak hna, tiah theih a si. April 18 ah KIA nih Phakanh peng chung i Myanmar ralkap sakhaan pali an doh i Nam Jan khua ah a ummi sakhaan le Tang Gau Bum timi tlaang cung ah a ummi sakhaan an lak hna.\nKhuami pakhat nih, Zaanlei Suimilam 5:00 hrawng khan kahdohnak a chuak. Suimilam pakhat hrawng pehzul in an i kap i an i din. Cun, an i kap tthan. Myanmar ralkap sakhaan pahnih KIA nih an lak i atu hi a dang sakhan an doh tthan, tiah Kachin thawngzamhnak ah a chim.Sakhaan pahnih an lak hnu ah Tan Kaw Bum timi,\nRC Thlacamnak tlaang ah hmun a khuarmi Myanmar ralkap le Ginsi Hall khua i ralkap sakhaan lak ding in KIA nih an doh cuahmah hna. Myanmar ralkap lei nih Phakanh ralkap sakhaan tlaang cung in miakpi pawl hmang in a lang in KIA cu pehzul in an kah ve hna, tiah Kachin thawngzamhnak KNG nih a ttial.\nRalkap Nih Meithal He An Conghmi Falam Khua Cu Mino Nih An Duh Lonak An Langhter.\nA BIAPI TAKTAK, KAN CHUNGKHAT CHIM CIO HNA USIH, RALKAP NIH THANHNAK AN TUAH


Pawngkam Zohkhenhnak Kong Khamhnak Rian A Tuantu Mino Bu Hi Chin Cozah Nih Nan Bawmh Hna Awk A Si; MP Van Thawng - THE CHINLAND POST\nPawngkam Zohkhenhnak Kong Khamhnak Rian A Tuantu Mino Bu Hi Chin Cozah Nih Nan Bawmh Hna Awk A Si; MP Van Thawng\nSalai Elvis| 2018 November 25| Khuate lei pengtlang (tawngcaw) mino bu le bu pakhat khat nih pawngkam zohkhenhnak kongah tizu ngacel an khammi pawl hi Chin ramkulh cozah nih tha nan pek hna i nan bawmh hna awk a si tiah MP Pu Van Thawng nih a chim.\nNovember 24 khuate khuabawi pawl tel in Thantlang khuami le Chin ramkulh cozah ton biaruahnak ah atu bantuk in a chim hi a si.\n“Chin ramkulh cozah/ Hluttaw nih aa hmaithlak mi chungah pakhat ah aa tel mi pawngkam zohkhenhnak, thingram humhaknak kongah le tizu ngacel humhaknak kongah mi bu in rian a tuanmi an um len. Khuabung, Zephai, Khualhring tlang, Zahnak tlang le a dangdang mino bu hna nih phungning lo in nga a tlaimi Hru a danhmi, Dinamo tibantuk tuah lo dingin an kham hna tiah kan theih. Hi rian cu kam khat lei ah Hluttaw biachahmi an dir kamh zong a si. Cucaah mah hna pawl cu nan bawmh chanh hna i an herhmi kongah nan dir kamh hna awk a si ko, tampi in hi bantuk mino bu an um cio nakhnga thazaang pek an herh” tiah MP Pu Van Thawng nih a chim.\nHi biahalnak cu Thantlang khuami nih thanchonak caah thil an halmi a peh ah a tu bantuk in a chap chih hi a si. Mah pin ah thil phunthum zong Thantlang peng thanchonak caah biahalnak le duhsaknak bia phunthum zong a chim rih.\nDawn le Ralpel khua pehtlaihnak a har caah Bungkhua phone tung a um si cun khi khua hnih cu a ngah ding a si an ti caah Tower tung bunhpiak ding le Dawn le Ralpel khua pawng zongah phone an hman khawhnak tawlrelpiak ding. Khua khat sing 100 nan bawmhmi hna khua 35 bawmh an si cang bantukin khua 35 hrawng an tang rih. Hi kongah thial lengmang mi lo tuahnak in a hmunmi dum le lo tuahnak caah ti a si nain an riantuanmi zoh tikah aa dangpi a rak si. Cu bantuk in cinthlaknak lei a tuahmi hna Zawngtah, Wa-uh, Serthlum tibantuk a cingmi hna zong an um len bantuk in cinthlaknak a tuahmi hna ca zongah ruahpiak ve ding kong le Surbung tlang Vanlawng tual a ngah in cun Thantlang peng caah Hakha lei in i hel ti lo in aa naih deuhnak Khuahring tlang (Tlangte khua lei) lei in tlunkalnak lam hlun ningte in cawh le remhpiak ding kong zong a chim.\nPrevious Zinghmuh Tlang National Park Chung Lai Tidil Rian Pehzulh In An Tuan Lai\nNext Thantlang Peng Khuabawi Hna Nih Chief Minister Sin Ah Rian Phun 186 An Hal


Pi Tial Tlem (Rev. Dr. Edmund Za Bik nupi) a hnubik upat peknak le a ruak thlahnak program kan hun thanh tthan – Lai Lungrawn Post\nPi Tial Tlem (Rev. Dr. Edmund Za Bik nupi) a hnubik upat peknak le a ruak thlahnak program kan hun thanh tthan\nNulepa ulenau hna, Nizan tihni ah kan rak thanh cang bang in, Pi Tial Tlem (Rev. Dr. Edmund Za Bik nupi) a hnubik upat peknak le a ruak thlahnak program kan hun thanh tthan. Zan Tthutpinak: A Ni: August 05, 2020 (Wednesday zan), A Caan: 7:00pm, A Hmung: ICBC Biakinn, Ruak Thlahnak (Funeral Service): A Ni: August 06, 2020 (Thursday), Body View: 9:30am, Pumhnak: 10:00am – 12:00pm\nThlanhmun Caanhmannak, Thlan: Calvary Cemetery, Address: 435 W Troy Ave, Indianapolis, IN 46225, A Caan: 12:00pm – 1:00pm. Zuunngaih Par pek a duhmi nih Rev. Hrang Cung Hnin (317-986-0760) sin ah pehtlaih khawh a si lai.\nRev. Dr. Edmund Za Bik biak chawnh a duhmi nih a tanglei ning in pehtlaih khawh a si lai. An Inn Address: 2320 Queen Victoria Pl #A, Indianapolis, IN 46227, Telephone number: 317-258-5992. NB: Zan tthutpinak ah siseh, ruak thlahnak ah siseh minung a zat ri khiah a um lo.\nNulepa ulenau hna, Bawi Khrih ah kan dawtmi kan nu Mahhlawn nu Pi Tial Tlem (Rev. Dr. Edmund Za Bik nupi) cu takpum damlonak ( thin cancer) in caan sau nawn a kuah hnu ah nihin August 01, 2020 (Saturday) chun hnu 1:00pm ah sertu Pa Pathian sin ah a kan dinh taak cang. Pathian nih kum 70 chung hi vawlei nunnak a pek. Taantaakmi chungkhar, rualchan cingla le Khrihfabu caah thla kan campi hram u. Thutpinak le ruakthlahnak program kong ah a fiangmi zeihmanh a um rih lo. Tuzan asilole Thaizing ah kan rak thanh tthan te lai.


Hi Thil Pawl Hi Thimfung Leem Nak An Si Sual Hnga Maw? - Khuaruah Har News\nRalkap uk nak thok in kan pa Gen. Aungsan tuanbia le lim haang cu ti khu ttian in a ttian. Chan aa thleng tthan. 2015 hnu in Gen. Aungsan min le limhang a hung chuak tthan.\n1. Aungsan zuk cawl DASSK le Kawlram zungneem hna hohaat nak in Aungsan zukcawl cu 2020 election hlan ah lim ding in am hnawh cuah mah cang.\n2. Aungsan hlei Kawlram tiva lak ah a sau bik Thanlwin tiva ah an rak donh i a min ‘Thanlwin hlei’ cu a tu kan cozah nih a thar in a sak. Cu hlei min cu a tu hlutdaw biachahnak hmang in ‘ Aungsan hlei’ tiah an leet. Hi ruang ah tualto miphun pawl le cozah karlK ah faak ngai in buai nak a rak chuak bal. A si nain Aungsan hlei in min bunh thai asi.\n3. Aungsan Darlem A tu kan cozah a kai hnu ah myanmar ram chung ah Aungsan dareem hi 15 nak tlom lo a hnuai. Hakha khua zong ah Chin pine cozah nih Aungsan dar lem cu hnuai asi. Hi kong ah NLD Lutlai Dr. Myeo Nyunt nih ‘ hi hi kan mah party nih policy ning in hrih hawh mi asi lo. Aungsan a upat tu nih an tuah mi asi, a ti. Nain NLD lutlai asi mi U Win Tin( ဝင်း ထိန်) nih cun ‘ cu hlan vial te khenkham le rial diip a tong mi Gen Aungsan dirhmun ah a tu kan mah NLD nih cozah kan tlaih chung ah hin a lim haang hi thar chuah kan duh caah kan tuah mi asi’ a ti ve. Napyidaw ah President Win Myint a tuah ter mi Aungsan dar leem cu Ks. Sing 2000 hrawng dih ding asi. An tuah dih deng cang lai. NLD Lutlai ziik pathum nih am chim mi bia belte an i hnih khat pah.\n4. Aungsan lemcuang tangka hnah Ks. 1000 Cozah hlun lio ah U Thein Nyunt-အမျိီုးသား ဒီမိိီုကရေစီပါတီသစ် ဥက္ကဋ္ဌ( NLD in a chuak mi party) nih hlutdaw ah Aungsan lem cuang phaisa hnah ser tthan ding in a rak chuah mi cu 2017 ah NLD hlutdaw kuzale U Aung Khin Win nih a chuah tthan. Kan cozah nih 2020 Jan. 4 ah Aungsan leem cuang tangka hnah Ks. 1000 cu an chuah khawh cang. Cu lawng si lo in 2019 kum dih lai ah tangka tlang asi mi Pya 50( ၅၀ ပြား) zong an ser asi fawn. Hi phaisa hnah chuah ruang ah Myanmar ram phaisa he pehtlai in inflation( ငွေ ကြေး ဖောင်းပွမှု) a karh kho men, tiah caih phai a tam.\n5. 3% Tax discount A tu kan cozah nih ttuan vo a lak thok 2016 hnu in kan ram cu ram pi cal nih an tuah mi lak ah pakhat asi mi Tax( ngun khuai- အခွန်) hi cu hlan nak in tam pi a kholh. Hi kong ah a phun zai mi cheukhat an um ko bu ah mitam pi nih cun thilttha asi tiah cohlan asi. Electric bills zong tampi a sanh. Cu zong cu mipi nih kan cohan dih. Asinain a tu kan cozah nih 2019- 2020 budget kum ngun khuai kholh nak kong cu 3% in a tthumh fawn. Hi a tthumh mi hi Cozah phaisa kum ri khiah nak ning in 2020 Sept thla tiang ca lawng asi fawn lai. Hi kong ah hin ram khel cuanh thiam tampi nih a soisel ngai. A ruang cu hi nih hin a tu kan ram ah mirum( ခရီုနီ)le a dang mirum tam pi hna thinlung leemsoi nak caah a tuah mi asi, an ti.Kum li chung mipi sin ah ngunkhuai kholh nak a sanh hnu 2020 election kum ah cun 3% in a tthumh mi hi cu ruah a phu.\n6. Budget Ks. 32,339 billions Kan ram nih ramchung ram leng ah leiba a ngeih mi cu ralkap chan lio in asi cang. A tu kan cozah nih cholh phen nak ah a hman bik mi zong hi lei ba le nehnang hi asi peng. A tu cu kum dongh lei kan phan cang. 2019 lio kum budget cazin lio ah thawngthanh ning ah cun Ks. 20000. Billions leng asi. Hi tluk in leiba a tam lio ah a tu btk in 2020 kum ah hi tiang tiang kan cozah nih budget a sanh mi kong ah hin kan ram si ning a tuaktaan mi cheu khat cu an thling a zaa ngai. Asinain a chunglei riantuan tu pawl nih cun Government Injection asi, an ti. Asinain kum khat hnu kum khat cozah nih a tthanh mi budget nak in a tam tuk tik ah ram khel a cuan mi nih cun ‘ hi hi election agenda’ caah asi kho an ti. Ref & Credit : The Vioce( 2020. Jan 6)\nHenry Van Thio Cu NLD Thawngin VP2 A Tling An Ti Maw Cu\nTU LIO NEW KA RELMI CHUNGIN KA LUNGAH A VAN CHUAKMI BIA\nMawtaw Accident Nak In Kum 18 Tlangval Pahnih An Nunnak A Liam\nTrump Ttanhtu Pawl A Tu I Sandah Piahtu Hna Khi Bawi Zisuh Cu That Ko Uh, Vailam Ah Tah Ko Uh A Ti Tu Bantuk An Si


Bawi Zisuh Le Moses Bantuk Daw Aung San Suh Kyi – Chin 11 News\nBawi Zisuh Le Moses Bantuk Daw Aung San Suh Kyi\nBawi Zisuh Le Moses Bantuk Daw Aung San Suh Kyi: Suh Kyi Soisel Cu Pathian Rianttuanmi Le Timhtuahmi Na Soisel Bantuk Asi)\nBawi Zisuh nih vawlei misual luatnak le khamhnak caah a nunnak a pek I a tuarnak, le Moses cu Pathian nih a dawtmi le a thimmi Isarel miphun cu Egypt miphun sal an sinak in luatter dingah a thim bantuk in Daw Aung San Suh Kyi zong Kawlram mipi ralkap uknak ttha lomi kut in luatnak kan hmuh khawhnak hnga England ram in a pasal le a fale cu kaltak in a rak tlung I thongthlak le harnak a phun2, hremnak le soiselnak a phun2 a tuar I federal democracy uknak tling kan hmuh khawhnak hnga a lamkip in a zuam.\nBawi Zisuh nih vawlei sualnak ruangah temtuarnak le harnak a phun2 a in bantuk in kan Pi Daw Suh zongnih Kawlram mipi luatnak le federal democracy hmuh khawhnak dingah a phun2 in a zuam I temtuarnak le harnak le soiselnak a phun2 a in ve/a tuar ve. Moses zong a miphun Isarel sal sinak in an luat khawhnak hnga heh tiah a zuam I temtuarnak le harnak a phun2 a tuar ve. A miphun lila Isarel upa pawl nih an soisel len ve. Bawi Zisuh le Moses nih an temtuarmi harnak a phun2 bantuk cu Daw Suh nih Kawlram mipi caah a tuar ve.\nMoses cu Midian ram a um lioah Pathian nih a miphun Isarel luatnak ding caah Egypt ram kal ding in a auh. Exodus 3-4 kan rel ahcun Pathian nih Moses a auhnak kong kan hmuh khawh. Moses nih a nupi le a fale cu a kaltak hna I Egypt ram i sal I a taangmi a miphun cu chanchuah dingin a thawh. Isarel miphun caah cun Egpyt ram in sal I an luatnak tuanbia hi a biapi bik khan a si. Cu sal sinak in luatnak ding caah a hruaitu hna cu Moses a si. Cu ve bantuk in Daw Suh zong England ram I a dawtmi a chungkhar cu a kaltak hna I Kawlram cu Uknak ttha lo ralkap uknak in chanchuah ding in a thawh ve, federal democracy uknak kan hmuh khawhnak ding ah. Kawlram minung million 55 tluk caah a biapi bik cu federal democracy ngah hi a si ko. Mahcu heh tiah a phun2 in a zuam. Amah ca hlawknak, miaknak le a chungkhar le a unau caah a tel bak lo.\nPathian nih vawlei cu a dawt tuk hringhran caah a fapa neihchunte Bawi Zisuh cu vawlei misual luatnak le khamhnak caah a kan pek I Pathian I khuakhan lairelnak cu Zisuh zongnih lunglawm tein a cohlan I a Pa orhlei kam I a bawitthutdanh cu a kaltak I a niamtukmi dirhmun minung ah a cang. Cuti cun vawlei minung vialte sualnak in kan luat khawhnak hnga le khamhnak kan hmuh khawh dihnak hnga caah vailam ah thihnak tiang a tuar/a nunnak a pek. Amah ca tthatnak le hlawknak le miaknak um loin cucu lungtho tein a tuah. Filipi 2:6-8 chungah cucu fiang tein kan hmuh khawh, “Pathian sinak kha a ngeih zungzalmi a si ko nain hramhram in Pathian tluk si awk kha cuh awkah a rel lo. Amah lungtho te tu in cu vial cu a hlawt dih I sal sinak tu kha aa lak; Minung bantuk ah a cang I minung mui in a lang; Mi toiah aa dor I nawlngaihnak lam kha thih tiangin a zulh-vailam cung thihnak kha.” 1 Timote 2:6 zongah kan hmuhmi cu” amah cu mi vialte tlanhnak caah a lu aa pemi a si.” Bawi Zisuh nih Pathian a sinak cu kaltak in vawlei misual luatnak le khamhnak caah a nunnak a pek I kan sinah a um ve. Cuve bantuk in Daw Suh Kyi zong England ram ah nuam tein a um khomi a si ko nan Kawlram mipi luatnak le federal democracy ngahnak/hmuhnak ding caah a rak tlung I harnak le temtuarnak a phun2 tuar in a nunnak a pek i a ttuan ve.\nPhundang in kan chim ahcun Daw Aung San Suh Kyi hi Pathian nih Kawlram mipi uknak tha loin kan luat khawhnak ding caah a kan pekmi a si/a thimmi a si. Isaiah 44:23-45:8 kan rel ahcun Pathian nih Babylon sal sinak in Isarel miphun luatnak ding caah Persian siangpahrang Cyrus cu a thim ti kan hmuh. Cuve bantuk in Daw Suh cu Pathian nih Kawlram mipi federal democracy uknak kan hmuh khawhnak ding caah a thim ve. Cucaah cun kan Pi Suh Kyi soisel cu Pathian rianttuanmi le khuakhanmi soisel bantuk a si ka ti.\nKawlram milu million 55 hrawng lak ah Suh Kyi bantuk minung an um lo. Hei thi seh law amah bantuk minung hi hi hnu ah kum 50/60 hmanh ah kan nei kho lai lo/kan hmu lai lo. Amah bantuk mi ropui milianngan hi Pathian nih a kan pekmi an si. Noble Prize a hmuh. Cupin ah doctorate a phun2 60 leng an pek, mintthatnak ah. Mintthatnak laksawng 100 leng a hmuh/a don. Amah bantuk minung hmuh ding an har tuk. Cucaah cun soisel ti loin thlaza tuk campiak uh sih, thluachuah za sawmpiak uh sih law, a nunsaunak ding caah Pathian hal uh sih. A phun2 in ttanpi uh sih/dirpi uh sih.\nA temtuar ding chim cawk lo si ko lai. Kum 1988 buainak ruangah tlangcung miphun caah pasal ttha a timi vialte cu ralkap thongthlak ttih le hrem ttih ah India, Thailand, Malaysia, Laos, Tuluk, USA, le Bangladesh ramah kan zaam dih hna. Anmah Kawlpawl zong an zaam viar ve. Asinan Daw Suh cu a zaam ve lo. Kum 10 leng thongthlak a tuar. A phun2 in serhsatnak a tuar. Non-violence hmang in uknak ttha lo ralkap cu a doh hna, Kawlram mipi caah. Kum 2003, May ni 3 lio Depayin khua ah a cangmi kha ruat hmanh uh law zeitluk ttihnung dah a rak tuar.\nAmah nunnak an humhim ruangah minung tamtuk nunnak a liam. Amah zong thihnak in a luat. A hnapduk zong a luang dih ti si. A umlo lio ah a dawt cukmakmi a pasal nih a thih tak. A pasal he voithum bak phone in an I chawnh lioah ralkap pawl nih a phone line an chahpiak ti si (VOA Burmese chimmi). Mahtan ahcun a tla bal lomi a mitthli cu a tla ti si/a ttap. Amah a chuahpi a upa nih taza a cuai lengmang fawn. Kawl ralkap cozah nih England ram kir kho tilo in an kham. A kirsual zong le Kawlram chung rak luh tthan kho tilo ding in an tuah. Atu hi amah cozah hruaimi kan si ko nan ralkap nih nawlneihnak tampi an tlaih rih fawn. Ralkap tthat lo ruangah amah lehlam soisel le mawhchiat a tong lengmang fawn. Mipi sinah a chim duh lomi le chim awk a ttha lomi tampi a nei rih lai.\nRalkap nih mah na tuah I na lonh ahcun uknak kan lak rih lai I thongchung ah kan in khumh rih lai tiah bia an kamhter mi zong a um fawn lai a fiang ko. Nan a chim lai lo I chim awk zong a ttha theng lai lo. Anmah pahnih karlak ah bia an I kammi biathlithup a um len rih lai. Ralkap nih Rohingya miphun cungah tthat lonak a phun2 an tuahmi ruangah kan Pi Daw Suh cu ICJ hmai ah ningzahnak a tuar. Ralkap nih thil ttha lomi tampi an tuah ruangah a phun2 in amah lehlam soisel le mawhchiat le volhpamh a tong rih fawn. Mah vialte a tuarmi hi Kawlram mipi ca lawng teah a si ko. Amah caah a tel bak lo ti khawh a si.\nKawlram mipi nih luatnak le federal democracy uknak kan hmuh khawhnak ding ca lawng teah a si dih ko. Atu bantuk in zalong tein thimnak (election) te hna kan tuah khawhnak hi amah a zuam ruangah a si ti khawh si ko. Chin miphun le bang cu kan van tthatuk hi. Vice-president caah Pu Henry Van Thio zong a kan pek rih fawn. Mah vialte thilttha a tuahtu na soisel ngammi hi cu Pathian na ttih lo maw ti hi ka biahalnak a si.\nCucaah cun Suh Kyi soisel cu ngolcang uh sih. Amah na soisel cu Pathian na soisel he a lo I Pathian rianttuanmi le timhmi na soisel bantuk a si ve ka ti. Cunak cun a ca hrangah thlacampiak uh sih. Suh Kyi cu Pathian nih a thimmi le a kan pekmi a si. A nunkhua tuk sau ko seh. Bawi Zisuh, Moses le Daw Aung San Suh Kyi temtuarnak le innak vialte cu an I khat hna I mi tampi luatnak caah an si dih ko.\nDaw Suh a party NLD nih atu kum thimnak zongah ram pumpi in teinak hmu seh law amah zong nih ni nikhat khat ah President ttuan te ko seh.


Chan he aa tlakmi Hruaitu | ibcsandnes\nHome › Latest News › Chan he aa tlakmi Hruaitu\nBlog Articles Christianity Latest News\tPosted on 2nd October 2017 • Updated 2nd October 2017 —by admin 1687\nBy: Pastor Sang Uk Cung\nGreek holh “metanoia” timi biafang sullam cu “minung ruahnak le thinlung le nuning thlen” kha a sawh duhmi a si. Chan aa thlenning kan zoh tikah a rang tuk. Cu thlennak nih cun kan dirhmun kha kan i hngalhlo kar in a thlen lengmang ve. Minung poahpaoh nih kanmah kokek sining te kha upat piak hi kan i lawmh bikmi le kan i upat bikmi an si cio.\nChan ruagah midang he fonh in kan thu dir hna. Cu tikah hruaitu/ Pastor nih midang kokek sining kip, duhning kip, ruahnak kip, hmunning kip, le pomning kip he kan i fonh tikah kanmah lei in thil tampi kan theih awk tampi a um. Cucu nangmah na kokek sining, duhning, ruahnak, hmunning, le pomning kha upat piak/ cohlan piak/ thangthat piak na duh bantuk te khan, midang zong nih an duh bikmi le an i lawmhnak sangbik a si ve ti kha chan he aa tlakmi hruaitu nih cun theih le cohan hrimhrim a herh.\nChrysoston nih, “Rili thlichia tilet tihnungmi lakah a kalmi thil mansung tampi a phormi tinbaw mawgtu dingah zeitik hmanh ah a thiam lomi kha an mawnghter bal hna lo. An mawnghter sual ahcun tinbaw pi le a chung thil mansung vialte cu rili tangah an pil dih ko lai. Zeitluk mihrut dah an si, kha bantuk a thiam lomi pi mawngh ter cu? Tiin an rak chim. A chim duh taktakmi cu Khrihfabu nih harnak tilet tihnung a ton tikah fimchimh lamhruai ning, thithruai ning le zohkhen kilkawl ning cang a thiam lomi pastor nih Khrihfabu mawnghter cu zeitluk tihnung dah a si a ti duhnak a si.\nWorld Healh Organization nih, “Caan khat teah vawlei cung minung million 100 hna hi lung nuamlo(depressed) in an zaw” a ti. Hi bantuk harnak chungah Pastorte finchim a thiam lomi kan si ahcun kan khrihfabu harnak nih a den peng ko lai. R.E. Graham nih, “Harnak (crisis) timi cu minung kha thir lengmang le phang lengmang in a kan umtertu thil a si” Vawlei cu harnak he kan then kho lo. Cucaah Pastor or hruaitu pakhat nih Khrihfabu harnak tilet tihnung a ton tikah fimchimh lamhruai ning, thithruai ning, le zohkhen kilkawl ning cang a thiam lo a si ahcun Tibawng mongh thiamlo he khan aa khat bak.\nThlarau lei mifim Lawrence E. Holst nih, “Fimchimhnak timi cu bia in siseh, tuahsernak in siseh, pehtlaihnak in siseh, mi nih Pathian dawhtnak le umpinak an hngah khawhnak hnga caah va bawmh khi a si” a ti. Baibal lei mifim David K. Switzer tu nih cun, “Fim chimh or zohkhenh timi cu harnak a ingmi sinah harnak va in ve, an ngeihchiatmi sinah va chiatpi ve i an sining va i hrawm ve, anmah he va i pumhkhat khawh khi a si” a ti. Phundang in kan chim ahcun lungthin taktak dawtnak le zawnruahnak a cungah va langhter khi a si.\nChanthar Khrihfabu Hruaitu kong ah hruaitu mithang pahnih a simi, Joe E. Trull le James E. Carter nih “Ministerial Ethics” timi cauk an tialmi chung hruaitu/pastor lungthin putning pahnih kong a tial. Cucu Pastor/hruaitu dirhmun na sinak ah nangmah cu:\n1. Khrihfabu member caah hawikom maw na si? Ral dah?\n2. Khrihfabu na hruainak ah midang nih caan an in hal tikah Midonhnak lungput (Exclusive mind) maw na ngeih? Or cohlangnak lungput (inclusive mind) dah?\n3. Khrihfabu meeting le khuakhan lairelnak ah a tha lei i khua a ruatmi( Positive thinking) maw na si? Or A tha lo lei peng i ruatmi( Negative thinking) dah?\nA cunglei biahalnak pakhatnak chungah chanthar khrihfabu nih cun Jesuh Khrihfah chungkhar lungput ngeih in kan i dannak cio kha upat piak thiam cio in dawtnak lungput he kan member vialte caah hawikom bantuk in um thiam hi hruaitu tha nihcun a ngeih awk a si. Mihuat hmangmi le thlendan hmangmi hruaitu cu zei tik hmanh ah a thlum al kho bal lai lo.\nPahnihnak ah kan Khrihfabu cio nih kan tonmi cu Pastorte nih kan Pulpit ah caan kan hmang kho ti lo. Cucaah midonh maw a tha deuh? Or caan pek dah? Ti hi kan ceih ciomi a si. Kan nih Khrihfabu(Carson Baptist Church) cu Pathian biatak a phungtu, misawi, midang zumhning sawi a hmanglomi le Khamhnak thawngtha thiangte a phungmi poah cu innka kaupi kan awn. Hi nih hin kan Khrihfabu ah miaknak tampi a chuahter ko.\nPathumnak cu mifim mi nih an chimmi cu nifa kan nunnak ah hin a thalei khuaruahnak le a chialei khuaruahnak ah hin a zei hi dah minung kan nunnak ah nawmhnak le thanchonak a pek deuh tiah hlathlainak an tuah i, a thalei kap poah in khuaruahnak a ngeimi nih hin nawmhnak le thanchonak an hmuh deuh ti a si.\nNa Khrihfabu na hruainak ah Midonh hmangmi maw? cohlangmi dah? Meeting le khuakhan lairelnak ah a thalei in tahfung a kengmi maw na si? A thalo lei deuh in thahfung a kengmi dah? Cu na dirhmuh nih teh na rian ah diriahnak an pe maw?\nPaul nihcun Rom12:15-18 ah, “Aa lawmmi sinah vaa lawm ve u, a ṭapmi sinah va ṭap ve u. Pakhat le pakhat nan zawn i ruat dih u. Lungpuam in um hlah u, rian hme tete ṭuan duhnak lungthin kha ngei u. Ka fim tiah vaa ruat hlah u. Mi nih nan cungah ṭhatlonak an tuah ahcun ṭhatlonak in va lehrul hna hlah u. Mi vialte nih a ṭha tiah an ruahmi kha tuah i zuam u. Mi vialte he i rem awk kha nan i zuam khawh chungin i zuam u”. Amen!\nCredit by Sanguk Cung Facebook page\nHruaitu nih Mahte in timhtuahnak


Matupi Ah Ralhrang Nih Khuami Minung 9 An Thah Cang Hna - chinland media\nKawl uico ralhrang nih Matupi peng Chinmi minung 9 an thah cang hna.sualnak ngei lo Chinmi 9 cu Kawl uico ralhrang nih an thah cang hna.\nKan hnu ah khan Chin ramkulh Matupi peng ah Kawl ralhrang nih Chinmi minung 10 an rak tlaih hna. An kalpi hna i lampi ah an thah hna. A tu tiang theih khawh tawk ah minung 9 an thah cang hna ti a si. Cu chung ah CNF nih bochan ngaimi Pu Tui Dim zong ai tel i kum 13 ngakchia pakhat zong ai tel.\nThinlung a fak bak ko. Sualnak ngei lo le hriamnam zong ai tlaih ve lomi khuami ralhrang nih tlaih hna i ramtang ah thah ko hna cu thinlung a fak bak ko.\nNai hrawng Matupi peng ah Kawl ralhrang le Chin ralkap kar ah kahnak fak a chuak. Nithum chung hrawng a pek in an i kap cang. Kawl ralhrang lei zong in nunnak liammi an tam cang i hliam tuar mi an tamtuk cang.\nJanuary 5,2022 ah khan Matupi peng Sabawngte khua ah a ummi ralhrang minung 10 hrawng an umnak sakhan zong ralhrang nih an chuahtak. Helicopter nih a rak lak hna i Matupi sakhan ah a chiah hna tiah theih a si.\nMatupi peng lei kahnak a fak tuk ruang ah Kawl ralhrang nih thazang tampi an chap. Pako in Mindat lei ah ralhrang Motor 90 le raltuknak Tank pahnih an ra i zahan Mindat ah an riak. Cu hnu ah nihin January 8,2022 ah Matupi lei ah an kal ti ah an chim. Ralhrang Motor pawl cu cung lei Helicopter nih a ven hna ti a si.\nChin ramkulh chung ah kahnak fak a chuak than khomi a si. Ralhrang nih Chinmi hi a thar in nam than a kan timh cang timi a lang. Chin ramkulh lei ah ralhrang thazang tamtuk an van chap hna. Falam peng lei zong ah ralhrang thazang 200 hrawng an chap caah kahnak fak a chuak.


ZUU HI LAITLANG AH A PALANG SILOIN A ZUU LAWLAW A CHUAH KO LO? – The Chinlung Post\nZuu hi “Laitlang in thilchuak cu Zuu Palang lawng a si kan ti tawn. A ziah ‘A Zuu’ lawlaw a si ko lo?” Supermarket he ai pehtlai mi rian a si bang rianttuan i kai thawh paoh ah Supermarket ka phaknak hi kum li nga a si cang. US ram state 50 chung ah State tam nawn ah ka phan i ka khuaruah a ka harter ngai tawn tu cu state kip nih anmah state chung chuak thilri tha an i pek cio ning khi a si.\nAanhring thok in zuu tiang local chuak khi dawr a tam-U nih an ngei I a dang tein an zuar hna. A manh zong an manh ngai cio.Rian a tlawm caan ahcun ka phaknak dawr hi ka hel i an zuarmi thil (products) pawl ka zoh tawn hna. Cu I ka hmuhmi cu supermarket pakhat chung ah khin company a zaza nih an chuah mi, ramkip le Miphun kip nih an sermi dinei le din ding pawl an zuar khi a si.\nKhi pawl pakhat hnu pakhat in ka zoh pah hna in ka ruah tawnmi cu Laimi nih kan din, kan ei mi chung ah zei pawl khi dah hi bantuk dawr (US theng ah si loin Kawlram zong ah) ah tuah le zuar awk a ttha ve hnga ti khi a si. Keimah i ka ruah khawh tawk chung ah phun hnih thum te khi a um. Cu lak ah ai tel mi cu ‘Zuu’ hi a si.\nBiar-kaih he lawng kan rak tlonlen lio in kanmah tein kan rak I ser khawhmi lakah ai telmi cu ‘Zuu’ hi a rak si. Kan van tthancho deuh hnu zong ah Laimi nih mah kutke in, mah ram chung in, mah thiamnak in rumnak i kan rak hman hmasa bik pawl lak zong ah Zuu zuar le chuan kha ai tel lai dah. Kawlrawn in kuat (import) hau tuk lo in rak chuan khawh mi, rak zuar khawh mi lak ah a rak manbik a rak hlawk bik mi lak ah ‘zuu’ chuan le zuar kha a rak i tel hrim hrim lai dah.\nBiaknak lei in zuu zuar khap a rak si hlan a luancia kum 30 hrawng ahcun a sangkip le a khuakip nawn ah zuu chuang le zuu zuar kha an rak um. Kawlram in rak kuat mi zuu si loin mahte in rak chuan mi deuh an rak si fawn. An chim tawn ka theih mi ah(a hman le hman lo cu ka thei lo) Lai zuu (a hlei in zufa) in zutama a rak simi kha ngandam lo in tuan ah an rak um lem lo, ti a si. Hawi nakin an ngan hmanh a rak dam, a timi zong an um.\nSupermarket i kai chawh i Zuu, Wine le Beer an zuarnak ka phak I ‘Sake (Japanese zufa), Sojo(Korea zu) telh in Irish le Scott hrawng in a chuak mi ka hmuh hna ahkhin Laimi nih aho hmanh nih chimh huaha loin Kan rak thiammi lak ah ‘Zuu’ ser le chuan ai tel kha a ka theihter ve tawn.Kan rak hngakchiat lio I tlangval pawl sin in kan rak theih tawn mi cu ‘Anih nu zufa/zureu nakin anih nu ta khi a thaw deuh,’ ti khi a si.\nKha nih a rak langhter tawn mi cu Laimi nih Zuu zong a phunphun in kan rak chuan thiam ve ko ti khi a si.Cu i ka lung I a chuak tawn mi cu Laimi nih vawleicung mi vialte nih an din duh mi thil lakah a ser kan rak thiam vemi Zuu zong hi sipuaizi (commercials) ca lawlaw in kan tuah ve ko hnga lo, ti khi a si. A chiatnak lawng si loin a tthatnak le a hlawknak lei in hei cuanh ve khi.\nLaimi nih Zu chuan kan doh tuk ruang i kan ngol hnu in Kawlrawn in zu tthalo phun tampi a phan. Zu chia a tam tuk caah mino tete tampi tuan tuk ah an nunnak zong a liam. A man an faak i a din kan ngol hlei lo caah Miphun dang tu nih an hung i rumnak fawn.Laitlang in thilchuak cu Zuu Palang lawng a si, kan ti tawn. A ziah ‘A Zuu’ lawlaw a si ko lo, ti khi ka ruat.\nCozah, biaknak le Mipi zong nih Zuu kan zoh ning hi zohtthan in a din le a zuar ning tu ah phunglam reprai deuh ser i Laimi nih a ser kan thiam hmasa bik mi lak ah ai tel zong khi ruat in a huam mi le a thiam mi hna caah sipuaizi ca lei in cuanh piak I Kawlram pumpi le vawleipi zong nih din awk ttha lawlaw ding in ser khawhnak lam hna hei kawl ve lawlaw hna seh law Lairam ca zong ah a tthatnak tu chuahpi deuh ve ko hnga lo maw, ti khi ka ruat tawn. Credit: Mang Hram Kung


AA Hriamtlai Hna Hi Cafung Le Catlap In Thawl Ding An Si Ti Lo – Chin 11 News\nAA Hriamtlai Hna Hi Cafung Le Catlap In Thawl Ding An Si Ti Lo\nAA hriamtlai le ralkap I kah doh ruang ah duhnak le Chin Ram in chuah ding ah Cathanh chuah hi a herh ti lo. Cafung le catlap nih a thawl khawh mi phun an si lo. Cucaah cafung le catlap in cathanh chuah cu ralchia mi hriamnam a si.\nCathanh chuah lengmang hi aa dawh ti lo, a ruang cu, nutling patling pakhat sawh sawh nih a tuah mi a si lo. Zatlang phu, asinain biaknak, Ramkheel Party ti abntuk a bu in chuah a si. Bu pakaht nih cathanch a chuah mi an ngaih lo ahcun mi zeirel lo a si ko. zei an rel lo mi cathanh chuah lengmang cu midang theihnak zong ah ningzak kan si. miphun dang nih zei ah rel lomi a kan ti lehlam cang lai.\nMi nih zei rel lo mi hriamnam hman in doh le thawl tim ti hlah usih. AA nih Chin miphun harnak a ton mi hi a hngalh tuk ko hna, zei a rel hna lo caah a bawmh zong a bawm hna lo. Chin Ram ah buainak an chuahter mi hi a sawhsawh a si lo ti cu kan hngalh dih. Ralkap he aa kan forh mi zong a si kho. Ralkap nih Chin le Rakhine forh duh ah hi thil an tuah mi a si ti lawng zumh ding a si lo. AA zong nih ralkap he aa kan forh zong a si kho ve.\nCucaah cathanh sawhsawh men in AA buainak phisin tim awk a si ti lo.


Laimi Kan Cem : Chin Nu Pakhat Nih CNLD Bak Ka Si Ko Nain NLD Ah Vote Pe Law 50000 Kan In Pek Lai An Ka Ti Caah (+Video) – Onlinenungak\nLaimi Kan Cem : Chin Nu Pakhat Nih CNLD Bak Ka Si Ko Nain NLD Ah Vote Pe Law 50000 Kan In Pek Lai An Ka Ti Caah (+Video)\nLaimi hi kan mak tawn ve ko mu kan ttanh bak lo mi zong harsat cang ah cun kan duh lo mi zong hi kan rak tuah tawn ko e. Lungrang khua mi a si Lalrinsang nih a chim mi cu CNLD bak ka si ko nain NLD ah vote nan kan pek ah cun tangka 50000 bak kan in pek hna lai an ti caah NLD ah Vote ka pek ko tiah a phuan.\nMah kan unau nu hi falam lei deuh si dawh a si falam holh a hmang, zei bantuk mi dah a si ti cu theih fian a si loh. Comment nak ah a thei deuh mi an um le a si men lai. CNLD bak ka si ko nain NLD lei minung pakhat a ra i NLD ah vote law 50000 kan in pek lai an ka ti a ti mi hi a si loh a lih lawngte CNLD Upa pawl nih NLD nih an ka fial ruangah NLD ka Vote tiah CNLD Upa te lai nih an fial mi a si tiah Comment nak ah a langhter ve, Laitlang lei mi nih cun nan theih dih ko lai i Vote khat te ah cun 50000 cun an i fial hnga maw ti mi cu.Lalrinsang\nA zei a va si ah amah pumpak bak in mah ti hin Video in a chim ve tik ah lung tak in a chim maw chim lo ti mi cu van bih cio hna usih.\nPresident Trump Nih Biden Tehte langhter Ding A Hal\nUS Presiden thimnak a tliang kho rihlo ti cu hmunkip ummi nih kan theih ciomi a si. Tutan thimnakah vawleipi nih Trump cu biden nih a tei tiah theih cio a si, asinain Biden nih Jan.20 ah US president sinak in White House-Innrangpi ah luh khawhnak dingah trump nih Teinak tette a hal. Trump nih Biden a halmi tette hi Biden le Demon party nih an hmuhsak khawhlo cun Trump nih Innrangpi kianh dawh in a biachim zoh ah a umlo, a kianh duhlo cun US Ram buainak a fak khomi thil a si i thisen zong a luang lailo ti chim khawh silo.\nPresident Trump nih Biden le a party Demon pawl nih Trump halmi Tette an hmuhsak khawh lawngah biden cu president thutden ah thut khawh i riantuan khawh si lai. President trump nih a halmi hna cu thim nakah Demon party lei nih lih in mee an tuah caah teinak an hmuh tiah trump te lei nih an puhmi hna Votes-mee 80 millions hi hrokhrol votes silo ti an langhter hau. 80 millions votes hi lih aitello a dikmi votes siko tiah Demon lei nih an hmuhsak khawh si cun Trump nih Biden cu lunglawm tein Innrangpi a kianh lai, trump chim ning zohah tette hmuhsak khawhlo cun kianhlo khi siko.\nPresident trump nih a timi cu Biden nih 80 millions hi votes dik a siko lih aitel lo tiah aa ka hmuhsak khawh cun ka kianh lai a ti. A sullam cu hmuhsak khawhlo le kianhlo tinak si, hihi Trump Twitter ah hmuhmi bia a si. By. Stonnybawi


Thawngchia bak si; Biden le Trump cu Debate an tuah lai lo tiah Pelosi nih a chim cang; Aruang\nUS mipi nih zoh/ngai an duh bik mi cu a tlam tling khawh ti lai lo. House Speaker Nancy Pelosi nih Democrat lei nih Presidential candidate caah an thim mi former Vice President Joe Biden cu voihthum debate Trump he ngei ding mi cu cancel/phih tthan ding in a ti cang\nMah Chinpage ah hin ni fatin US thawngpang 4/5 ka tial peng caah, US thawngpang rel na duh a cun chinpage hi like/follow vun tuah law, nifatin US thawngpang 4/5 na rel khawh peng lai tinak a si\nMah bantuk in Nancy Pelosi nih Joe Biden sin ah bia a chimnak ruangh bik a chim ning ah cun, commander-in-chief Trump nih Debate cu zeihman ah rel lo in, amah nawl ngeinak tangah chia a tim than hoi lai caah a si tiin a chim\n“Presidential candidate pahnih nih debate an tuah lai ti hi ka zum lo,” President Trump nih a mah duh ning le in thil kha kalpi a tim lai i, cun bia hman chim lo in zumtlak lo mi lawngte a chim tthan lai caah tiin a chim chap\nBiden nih cun Trump he debate tuah ding in rem a ti cang i, Mah debate caan hi Donald Trump lih le hrokhrawl langter nak caah a si lai tiah a chim chap. Mah bantuk in Nancy Pelosi nih Joe Biden cu Trump he debate tuah lo ding in a ti caah,\nRepublican pawl nih Joe Biden nih debate ah Trump a tei lai lo ti an thei caah Joe Biden mualpho an duh lo caah Joe Biden cu thup an nih tim tiin fakpi in an phomh chi hna (Republicans pointed to Pelosi’s remarks as another sign that Democrats are trying to hide Biden). Credit-Foxnews\nBe the first to comment on "Thawngchia bak si; Biden le Trump cu Debate an tuah lai lo tiah Pelosi nih a chim cang; Aruang"


Fale Chawnhbiak A Hmang Lomi Lai Pa Hna – Chin 11 News\nFale Chawnhbiak A Hmang Lomi Lai Pa Hna\nLaimi hi miphun dang he kan i dannak pakhat a um i uar a um lo taktakmi cu pale nih fale chawnhbiak hman lo a si. Phundang deuh in kan chim ahcun pale nih fale hawikhawmh a hmang lomi an tam ngai. Midang hawikawmh cu kan thiam ngai ko nain fale hawikamh kan duh/hmang lo.\nHawileng kan ngeih i hawi sin kan um ahcun kan biaruahnak le caan hman a nuam i a sunglawi ngai ko nain kanmah chungkhar lawng kan um tikah pale nih fale he hawikawmhnak a um ti lo. Nupi he biaruahnak ngeih pinah cun fale he biaruahnak ngeih le caan hman hi a tlawm ngai.\nCheukhat pale hna cu fale he hawikawmh hrimhrim hi an hmang lo. Anmah um in an um i, fale zong anmah um in an um. A caan ah chungkhar nucan nih bia a ruah hna i mah pin cu zeihmanh a um ti lo. Fale chimh an ngeih lo caan ah pabik nih sik le velh lawng hi a hmanmi a si.\nFale he ih ti, ei ti, nuamh ti, tlonlen ti le hawikawmhnak dangdang ngeih lengmang hi nu le pa rian lianngan cem a si ko nain Laimi tampi nih cun zeihmanh ah kan rel lo. Hawileng sinah ahcun kan siang i kan thlumel ngai ko nain fale sinah cun kan siang i kan thlumel tawn lo.\nFale kan daw hna lo tinak si loin kan fale hi kan fale an si ko ti phun in kan zoh sawhsawhmi hna hi a za lo. Midang le hawile kan zoh hna i kan hmuh hna bantukin kan fale zong kan hmuh hna i kan hawikawmh hna ding an si. Fale caah caan ka ngei lo ti phun in fale he aa hlat i aa chawnbia lomi pale kan tam ngaingai. Zeitin dah na hmuh ning a si ve?


Ameican Bible Society Nih President Trump Cu Ningzak Taktak An Lehnak An Tuah – Chin World News Evening\nAmeican Bible Society Nih President Trump Cu Ningzak Taktak An Lehnak An Tuah\nJune 4, 2020 Salai Van Thawngpang\nAmerican Bible Society Pi Nih Nai Donald Trump Nih Ningcang Loin Bible Ai Putmi Kongah Ningzak Taktak In Lehnak An Tuah\n“Bible Cathiang hi Hmelchunhnak Menmen Lawng a si Lo” tiin Trump nih Bible he Hman ai Thlakpi mi cungah American Bible Society nih Lehnak an Tuah\nBible Cathiang chung biatak American mipi nih kan i tlaih caan a si, i chirhkanhnak ah hman riangmang in Bible vai thlir len caan a si lo, tiah American Bible Society nih an chim.\nAmerican Bible Society hi kum 200 a upa (hlun) cangmi Khrihfa riantuannak nganpi a si i, Bible chuahnak le Bible kong a si mi paoh a tawlrelbiktu riantuannak a si. Floyd an thah ruang i ram pumpi cuul in duhlonak an langhtermi kong he pehtlaiin Trump nih a dirhmun langhter a duh ve caah, Washington DC chungum biakinn pakhat hmai ah dir riangmang in Bible ca a vung thui len pah in hman ai thlak mi cungah a tu bantukin bialehnak an tuah hi a si. “Bible Cathiang hi hi hmelchunhnak menmen lawng a si tung lo” tiin an langhter.\n“A tu kan pal cuahmahmi caan hi pulrai ruang i tihphannak, khat le khat ai hlat in kan um caan, cun miphun thleidannak kong i duhlonak langhter le buaibainak tiangin a tlun lio caan, kan economy zei a lawh lai hngal lo in kan um caan le chan chan khat chungah kan ngan a fahbik caan a si caah hin, kan Bible Cathiang hi politics muisam kan kenter sual nakhnga lo kan i ralrin taktak hau. Cu ti lo cu, naws tialtu pawl pei thawngpang dang na hei thanh hna bantuk a si ko lai cu,” tiin American Bible Society ah senior vice president a si mi Whitney T. Kuniholm nih a chim.\nCuhlan nakin a hmanmi thil theih kan herh deuh caan a si cang caah, dinnak hi tiva bangin luanter kho hram u sih law, dinfelnak zong hi a tihna a cat bal lo mi cerhti bangin luanter hna u sih! (Amos 5:24). “A thukbikmi thihnak horkuang chungah kal hmanh ning lawng, nangmah nih na ka umpi caah zeihmanh ka tih lai lo” (Salm 23:4).\nMonday i Trump nih hman a vai thlaknak St. John’s church i a hruaitu zong Trump cungah a thin a hung ngaingai. Trump rat a duh ruangah kanmah tiangin police nih lam an kan kham dih, tiah a chim.\n“Biakinn a rat ah hin biakinn chung zongah a lut lo, biatawi a chim lio zongah zei Bible cacaang zong ai thlir fawn lo. Biakinn hmai ah cun Bible cu a hun i thlir i a hun i cawngia”\n“Tutan i Trump nih Bible a cawngia mi hi khuaruah cu a har ngai ko lai nain, amah le amah a dirkamhtu hna cah cun ai keih bak te a si” tiin To Sattler College historian Aaron Griffith nih a chim.\nCu bangin Trump nih thil a tuahmi kongah amah a dirkamhtu evangelists a cheukhat nih cun Trump cu a thangthat ngaingai ko nain, a tu bantuk lio caan i hi ti bantukin Bible ai hman hi cu mi zei a kan rello le a kan nautatbia a si, tiin a chimmi an um ngai ve. Tornado relief ca i ai bumi Alabama church member pawl a va pal hna lio i an Bible ah a min a thutpiak hna i an i lunghmuih ngai, ti asi.\nBible Cathiang hi cuhlan miroling a si mi John Quincy Adams, Abraham Lincoln, Dorothy Day le Martin Luther King Jr., hei ti bantukin nih kan ram nih harnak a ton caan ah an rak i thlir bal ve ko. Zeiruangah dah ram pumpi ah harnak a tlun caah American nih Bible kan banh/hlam tawn? A ruang cu, Bible Cathiang hi hmelchunhnak menmen a si lo caah a si fam cu, tiin Whitney T. Kuniholm nih a chim.\nABS hi Global Network of Bible Champions he rian an tuanti i, Bible Bia lehnak, phawtnak le thanchoternak an tuah. An riantuannak hi evangelical lei nih an i hmaithlaak ngaimi a si i, Bible kong le Bible ca cawnnak kong ai hmaithlaakmi ans i.\nHistorian John Fea nih ecumenical (bianak vialte ai khat, timi ruahnak) dirhmun in evangelical dirhmun lei ah ai mer ve cang I 2016 ah khan The Bible Cause: A History of the American Bible Society, timi cauk a tialmi ah cu a dirhmun cu a langhter. Sex le nu le va i hmunkhatnak telhchih in, kan zumhnak le kan nuncan kongah Bible nih nawlngeihnak he lamhruainak a tuah khawh ko, tiin nikum a hramthok tein khan ABS nih a riantuantu pawl zumhnak biakamnak a tuahter dih hna.\nBible Cathiang kong theihfian khawhnak dingah mizei dah bomhnak na hal lai, timi kong tiangtiang cu kan i thlak lem lai lo. Asinain, Bible cuahman hi zeitluk a va fah pek ah, Bible a herhmi paoh cu pek khawh dih hi kan i hmaithlaakmi a si, tiah ABS president nih a chim.\nA liamcia kum 5 in khan American Bible Society (ABS) nih a headquarters cu New York in Philadelphia lei ah a thial i, khuapi chung Independence Mall chungah “Faith and Liberty Discovery Center” (Zumhnak le Luatnak Hmuhchuahnak Hmunpi) timi min bunh in kum vui lei ah history museum sak an i tim.\nAmerican Bible Soceity le American tuanbia karlak ah a fekmi pehtlaihnak a um khawh mi kongah ABS nih ai lunghmuih ngaingai i, ABS hi American pale (patriots) hna a si mi John Jay (the first Supreme Court Justice, The Star-Spangled Banner timi a tialtu Francis Scott Key, Founding Fathers ah ai tel ve mi Elias Boudinot pawl le tiin dirhmi a si, tiin an chim.\nThlacamnak In Bawm Rih Hna Usih: Thawngṭha Chimtu Saya David Lah Biaceihnak He Pehtlai In Thawngpang